Την ώρα που η πανδημία θερίζει η κυβέρνηση επιδίδεται σε όργιο αυταρχισμού υπέρ της ολιγαρχίας - Βουλή των Ελλήνων, 12 Νοεμβρίου 2020 - Yanis Varoufakis\n14/11/2020 by Yanis Varoufakis\nΚυρίες και κύριοι συνάδελφοι, την ώρα που ξεκίνησε την ομιλία του ο κύριος Πρωθυπουργός σήμερα το πρωί, κοίταζα την ιστοσελίδα της «ΚΑΘΗΜΕΡΙΝΗΣ». Και το μάτι μου έπεσε πάνω σε άρθρο στο πρωτοσέλιδο της ιστοσελίδας της «ΚΑΘΗΜΕΡΙΝΗΣ», όπου αναφερόταν σε μία συνέντευξη του κ. Δερμιτζάκη, του γνωστού γιατρού, καθηγητή από τη Γενεύη -αν δεν κάνω λάθος- ο οποίος αναρωτιόταν εάν η Θεσσαλονίκη θα γίνει η νέα Ιταλία με τις εκατόμβες του Μαρτίου. Θα μιλήσω και ως Βουλευτής Θεσσαλονίκης αυτή τη στιγμή.\nΟΛΟΚΛΗΡΗ Η ΠΡΩΤΟΛΟΓΙΑ\nΚυρίες και κύριοι συνάδελφοι, είναι δυνατόν αυτή τη στιγμή που η Θεσσαλονίκη και η Βόρεια Ελλάδα αντιμετωπίζουν αυτό το πρόβλημα, η Κυβέρνηση να παρακαλεί ιδιώτες να συμμετέχουν και να συνεισφέρουν στην καταπολέμηση της πανδημίας; Έχω δει τις προκηρύξεις: Δύο χιλιάδες ευρώ, κρατάτε και το ιατρείο σας, διπλασιάζονται τα χρήματα που δίνετε, το ενοίκιο, για ιδιωτικές μονάδες ΜΕΘ.\nΝα σας ρωτήσω κάτι και σκεφτείτε το: Εάν αυτή τη στιγμή είχαμε πραγματική πολεμική σύρραξη, θα ζητούσατε από φορτηγατζήδες τη συνεισφορά τους; Θα τους παρακαλούσατε; Θα τους δίνατε χρήματα για να προσφέρουν το φορτηγό τους, για τη μεταφορά πολεμικού υλικού που χρειάζεται εκείνη τη στιγμή; Βεβαίως και όχι! Θα κάνατε άμεσα επίταξη. Είναι απαράδεκτο αυτό, ότι παρακαλάτε τον ιδιωτικό τομέα στη Θεσσαλονίκη αυτήν τη στιγμή, κύριε Μητσοτάκη. Ζητούμε επίταξη αυτήν τη στιγμή.\nΟ κ. Δερμιτζάκης -αν δεν το ακούσατε, σας το επαναλαμβάνω- σήμερα στην «ΚΑΘΗΜΕΡΙΝΗ» αναφέρεται στις σημαντικές πιθανότητες η Θεσσαλονίκη να γίνει μια νέα Ιταλία Μαρτίου-Απριλίου. Κύριε Πρωθυπουργέ, δεν είναι ώρα να διαφωνούμε για αριθμούς -σωστά το είπατε-, αλλά δεν διαφωνούμε για την ουσία. Η ουσία είναι ότι έχουμε μια εκθετική επιδείνωση της πανδημίας. Δεν είμαστε εδώ αυτήν τη στιγμή για κοκορομαχίες ή τουλάχιστον δεν θα έπρεπε να είμαστε εδώ για αυτό. Όμως, η επίταξη του ιδιωτικού τομέα της υγείας στη Θεσσαλονίκη συγκεκριμένα σήμερα πρέπει να γίνει πριν τελειώσει η σημερινή μας συζήτηση. Δεν είναι θέμα ούτε κομματικών διαφορών ούτε θέμα διαφορετικών πολιτικών. Είναι κάτι το οποίο πρέπει να κάνετε αυτήν τη στιγμή και σας το λέω και ως Βουλευτής Θεσσαλονίκης. Πρέπει να κάνετε κάποια βασικά πράγματα, τουλάχιστον και συμβολικά.\nΚύριε Πρωθυπουργέ, γνωρίζετε ότι δεν έχουν καταβληθεί οι έκτακτες υπερωρίες στους ανθρώπους μας στο Εθνικό Σύστημα Υγείας εδώ και ενάμιση χρόνο. Πληρώστε το. Είναι μικρό ποσό, συμβολικό όμως. Δείχνει ότι κάνετε κάτι αυτήν τη στιγμή για αυτούς τους ανθρώπους την ώρα που δεν συζητάτε μαζί τους. Μιλάτε με όλους τους άλλους, έχετε προνομιακούς συζητητές στον ιδιωτικό τομέα, με τον οποίο συζητάτε το μέλλον του δημόσιου τομέα. Γιατί δεν έχετε μιλήσει με τους ανθρώπους της ΟΕΝΓΕ, με τους εκλεγμένους εκπροσώπους -κάποιοι είναι και Νέα Δημοκρατία- των νοσοκομειακών γιατρών; Είναι δυνατόν να μη μιλάτε με αυτούς;\nΌταν μιλάτε για ευθύνη, πρέπει να αναλάβετε την ευθύνη. Δεν σας άκουσα σήμερα να πείτε ότι αποτύχατε στη δημιουργία ενός δημόσιου αποτελεσματικού συστήματος για μαζικά τεστ, τα οποία ήταν απαραίτητα για να βγούμε από το πρώτο lockdown, και τα οποία θα είναι απαραίτητα και τώρα. Ο μόνος τρόπος να βγεις από την καραντίνα με μια κάποια κανονικότητα είναι να υπάρχει μαζικό σύστημα τεστ και, μάλιστα, δημόσιο. Είναι ο μόνος τρόπος που μπορεί να υπάρχει.\nΔεν είμαι ειδήμων επί του θέματος. Και εμείς διαβάζαμε αυτά που λέγανε οι ειδικοί. Χθες η εφημερίδα «ΝΕΑ ΚΡΗΤΗ» έβγαλε στη δημοσιότητα μια επιστολή που σας έστειλαν σημαντικοί άνθρωποι, οι οποίοι μετά αποδείχθηκαν και συνεργάτες σας. Πρώτος ήταν ο κ. Δερμιτζάκης, άλλος ήταν η κ. Λάγιου, ο κ. Μαγιορκίνης, ο κ. Γεωργούλης, ο κ. Θάνος, ο κ. Γιώργος Κόλλιας, ο κ. Κωνσταντίνος Σταματόπουλος, ο κ. Νεκτάριος Ταβερναράκης. Όλοι είναι άνθρωποι με τους οποίους τελικά συνεργαστήκατε αργότερα. Και τι είπαν; Αυτό που είχαμε πει την 10η Μαρτίου σε αυτήν την Αίθουσα, ότι χρειάζεται, δηλαδή, -και θα το αναφέρω συγκεκριμένα- ένα επιθετικό μοντέλο για τεστ στον ιό. Αυτή είναι επιστολή που έχει σταλεί στο γραφείο σας και στο γραφείο του Υπουργού Υγείας. Την 16η Μαρτίου στάλθηκε αυτή η επιστολή. Δεν ήμασταν μόνο εμείς που μιλάγαμε για αυτό. Δεν το κάνατε. Καταθέτω την επιστολή στα Πρακτικά της Βουλής.\nΣας στηρίξαμε, λοιπόν, στην πρώτη καραντίνα και την 4η Ιουνίου, κύριε Πρωθυπουργέ, -δεν θα το θυμάστε, κοιτάξτε τα αρχεία σας, θα το επιβεβαιώσετε- σας κατέθεσα μια επίκαιρη ερώτηση, στην οποία σας έθεσα χωρίς αντιπολιτευτική γλώσσα, φρασεολογία ή διάθεση ένα πολύ συγκεκριμένο ερώτημα: Πώς εκμεταλλεύτηκε η Κυβέρνηση το δίμηνο του lockdown, ώστε να οργανώσετε τα μαζικά τεστ, τα οποία χαρακτηρίζονται διεθνώς απαραίτητα για ελαχιστοποίηση ενός δεύτερου κύματος κατά τη σταδιακή χαλάρωση των μέτρων περιορισμού, και τις δομές υγείας για να αντέξουν το δεύτερο κύμα; Αυτό ήταν το ερώτημα. Και ένα δεύτερο υποερώτημα ήταν: Σε ποιο επίπεδο είναι προετοιμασμένη η χώρα και το ΕΣΥ, ώστε να αντιμετωπίσει εξάρσεις λόγω της έλευσης τουριστών; Και ποιος ο αντίστοιχος σχεδιασμός σας, ιδίως για την παιδεία, το φθινόπωρο; Επίκαιρη ερώτηση στις 4 Ιουνίου. Αποφασίσατε να μην την απαντήσετε.\nΕγώ τι σας είχα πει; Σας είχα προειδοποιήσει ότι και θα έρθουν λιγότεροι τουρίστες απ’ ό,τι χρειάζεται για να βγουν τα έξοδα των ξενοδοχείων που ανοίγουν, αλλά και θα είναι περισσότεροι, όσον αφορά την επιβάρυνση με ιικό φορτίο της ελληνικής κοινωνίας. Το είχαμε πει τότε. Είχαμε το θάρρος του λόγου μας τότε. Εσείς κοκορομαχία στην οποία κοκορευόσασταν για το πόσο σπουδαία και περίφημα είχατε υπερνικήσει τον κορωνοϊό και βεβαίως κοροϊδία ημών που σας λέγαμε ότι ήταν μία καταστροφική κίνηση το άνοιγμα του τουρισμού αυτό το καλοκαίρι.\nΜιλάτε για ευθύνη εσείς. Παρεμπιπτόντως, σωστά, κύριε Τσίπρα, θυμίσατε στον κύριο Πρωθυπουργό ότι τη στιγμή που η τρόικα μάς πίεζε να βάλουμε 100% προπληρωμή φόρου, να κόψουμε το ΕΚΑΣ και να συνεχίσουμε την ανακύκλωση, την περιδίνηση της κρίσης ύφεσης χρέους, εσείς εδώ μέσα ουρλιάζατε «Υπόγραψε ό,τι σου δίνει ο Γερούν» και «Βάστα, Γερούν». Καλά κάνατε και τους το θυμίσατε. Βέβαια, καλό θα ήταν να τους θυμίσετε ότι μαζί υπογράψατε το τρίτο μνημόνιο μετά και ακόμα χειρότερα, τουλάχιστον στο σημειολογικό και αισθητικό επίπεδο, κύριε Τσίπρα, τον Γερούν τον είχατε στο Μαξίμου και χαριεντιζόσασταν μαζί, ακόμα και μετά την αφυπηρέτησή του. Αυτά μην τα ξεχνάμε, αλλά δεν έχει σημασία αυτή τη στιγμή.\nΚύριε Πρωθυπουργέ, σωστά είπατε –το λέτε συχνά, το λέμε και εμείς- ότι πρέπει, αντίθετα με τον Ντόναλντ Τραμπ, να εμπιστευτούμε την επιστήμη. Σωστά.\nΌμως, κύριε Πρωθυπουργέ,\nΠοια επιστήμη σάς συμβούλεψε να δώσετε 22 εκατομμύρια για την εξαγορά των μέσων μαζικής ενημέρωσης;\nΠοια επιστήμη ήταν αυτή που έκανε τον κ. Σταϊκούρα στο σχέδιο του προϋπολογισμού να εγγράψει ένα κονδύλι για τη δημόσια υγεία 300 εκατομμύρια ευρώ λιγότερα απ’ ό,τι πέρυσι; Οι επιστήμονες σας το είπαν αυτό;\nΠοια επιστήμη υπαγόρευσε, κύριε Κικίλια να περάσετε δύο φορές από αυτή την Αίθουσα -δηλαδή να κοροϊδεύετε και τους δικούς σας Βουλευτές- την ίδια τροπολογία για πρόσληψη των ίδιων θέσεων και να την παρουσιάζετε τη δεύτερη φορά ως εάν ήταν νέα φουρνιά προσλήψεων;\nΚαμία επιστήμη, κυρίες και κύριοι συνάδελφοι, δεν μπορεί να σας έχει οδηγήσει στην κρίση αυταρχισμού και σαδισμού που είδαμε την πρώτη μέρα των νέων περιοριστικών μέτρων. Μαίρη Στεφάνου είναι το όνομά της, μουσικός του δρόμου στη Θέρμη της Θεσσαλονίκης. Πρώτη μέρα των νέων μέτρων και θέλετε ο λαός, οι πολίτες να σας στηρίξουν. Αυτό σημαίνει και ηθική νομιμοποίηση, το οποίο τι σημαίνει; Σημαίνει αναλογικότητα των πράξεων των Σωμάτων Ασφαλείας. Η Μαίρη Στεφάνου, μουσικός του δρόμου, καθισμένη σε ένα πεζοδρόμιο τραγουδούσε. Της βάλατε 500 ευρώ πρόστιμο για μη χρήση μάσκας την ώρα που τραγουδούσε, άσκοπη μετακίνηση, κατάληψη δημόσιου χώρου. Εγώ δεν σας λέω ότι είναι σωστό να πλησιάσετε ένα τέτοιο άτομο και να χρησιμοποιήσετε και την πειθώ και να πείτε ότι έχουμε ένα lockdown. Πρόστιμο 500 ευρώ σε ένα τέτοιο πρόσωπο εκείνη τη στιγμή; Έτσι απονομιμοποιείται το lockdown, κύριε Πρωθυπουργέ. Έχετε έναν Υπουργό –δήθεν- Προστασίας του Πολίτη, ο οποίος αυτή τη στιγμή υπονομεύει τον νόμο, τη νομιμότητα, τη νομιμοποίηση που έχουν οι νόμοι του κράτους με τον τρόπο με τον οποίο έχει κάνει τούρμπο την καταστολή και δεν σταματάει πουθενά από το να ενισχύει τη ρήξη της κοινωνίας μέσα από τον τοξικό, σαδιστικό αυταρχισμό. Και την ώρα που έβαζαν πρόστιμο στην άμοιρο μουσικό του δρόμου, την ίδια ώρα –το έχουν πει και άλλοι, αλλά θα το πω, δεν μπορώ- περνούσαν δίπλα τα λεωφορεία με τους ανθρώπους μας σαν σαρδέλες παστωμένους μέσα. Νομίζω ότι ούτε αυτό ήταν -αν θέλετε- η συμβουλή της επιστήμης.\nΚαμιά επιστήμη δεν μπορεί να είναι πίσω από αυτό που συνέβη μέσα στα κολαστήρια όπου κλειδώνονται οι πρόσφυγες όλο αυτό τον καιρό.\nΚαμία επιστήμη δεν μπορεί να σας συμβούλευσε να μην γίνονται περιοδικά, κάθε μία βδομάδα τεστ στο προσωπικό στα γηροκομεία. Δεδομένου ότι ούτε οι συγγενείς δεν επισκέπτονται τους γέροντες στα γηροκομεία, η μόλυνση, η διασπορά του κορωνοϊού θα γίνει από το προσωπικό. Σε ποια γηροκομεία κάνατε συστηματικά περιοδικά τεστ;\nΠεριστατικό δεύτερο: Τραυματιοφορέας νοσηλευτής, ο οποίος μετέφερε τον πατέρα μου από τη μία αίθουσα στην άλλη, μου περιέγραψε περιστατικό εκείνης της ημέρας, εκείνο το πρωί. Θετικό κρούσμα, άνθρωπος μάλιστα που δεν ήταν ασυμπτωματικός, αλλά είχε συμπτώματα, που τον φυγάδευσαν από το νοσοκομείο -και μάλιστα ο συγκεκριμένος τραυματιοφορέας- και του είπαν να πάει σπίτι του, γιατί δεν είχαν πού να τον βάλουν. Ξέρετε πώς πήγε σπίτι του, κύριε Μητσοτάκη, ο συγκεκριμένος ασθενής; Τον κατέβασαν κάτω, ο συγκεκριμένος τραυματιοφορέας με έναν άλλον, και του είπαν να πάρει ταξί. Και επειδή δεν είχε χρήματα να πάρει ταξί, έκατσε στην ουρά και μπήκε στο λεωφορείο με μάσκα.\nΑναρωτιόμαστε γιατί αυτή τη φορά έχετε χάσει τον έλεγχο, έχετε χάσει τη στήριξη της κοινής γνώμης, έχετε χάσει τη στήριξη των πολιτών; Μην αναρωτιέστε! Η απάντηση είναι πάρα πολύ απλή.\nΠριν ανακοινώσετε το νέο lockdown, το προηγούμενο βράδυ, το κόμμα μας, το ΜέΡΑ25, είχε βγάλει ανακοίνωση και σας είχαμε πει ότι εμείς δεν είμαστε εδώ για να δημιουργούμε συνθήκες αμφισβήτησης μέτρων που τελικά πρέπει να επιβληθούν. Όμως, για να έχετε τη στήριξή μας, για να έχουν όχι μόνο τα μέτρα τη στήριξή μας, αλλά για να έχετε εσείς ως κυβερνώντες τη στήριξή μας -την οποία σας την είχαμε δώσει τον Μάρτιο- απαιτούμε αύριο που θα βγάλετε την ανακοίνωση, που θα κάνετε το διάγγελμα με τα μέτρα, τρία πράγματα: Να ανακοινώσετε επιτέλους τα κονδύλια για τη δημιουργία αυτού του δημόσιου συστήματος μαζικών τεστ που δεν δημιουργήσατε μετά το πρώτο lockdown, να ανακοινώσετε χίλιες θέσεις μόνιμου προσωπικού για γιατρούς και έξι χιλιάδες για νοσηλευτές ως ένα πρώτο στάδιο και την επίταξη των ιδιωτικών ΜΕΘ και των ιδιωτικών μέσων υγειονομικής περίθαλψης, ιδίως σε περιοχές, όπως είναι η Θεσσαλονίκη, όπου αυτή τη στιγμή που μιλάμε το σύστημα καταρρέει.\nΚαι αυτό το λέγαμε, κύριε Μητσοτάκη, θα το θυμάστε, αλλά ρωτήστε και τον Υπουργό Ψηφιακής Διακυβέρνησης, και προσωπικά σε εκείνον. Λέγαμε να ετοιμάσετε τις πλατφόρμες τηλεκπαίδευσης. Ούτε δύο ώρες δεν κατάφερε να μείνει όρθιο το σύστημα. Και είναι απαράδεκτο να το ρίχνετε στη «CISCO». Είναι απαράδεκτο, κύριε Μητσοτάκη, αυτό! Έχω εδώ την επιστολή από το Πανελλήνιο Σχολικό Δίκτυο προς όλους τους γυμνασιάρχες και λυκειάρχες που λέει ξεκάθαρα ότι σχολεία τα οποία δεν έχουν οπτική ίνα, δεν μπορούν να έχουν πάνω από μία με πέντε, άντε το πολύ δέκα, συνδέσεις αν έχουν VDSL των 100 Mbps, που ξέρουμε ότι ελάχιστα σχολεία έχουν. Γνωρίζουμε, δηλαδή, πάρα πολύ καλά από αυτήν την επιστολή ότι το σύστημα δεν σήκωνε την τηλεκπαίδευση. Την καταθέτω στα Πρακτικά.\nΜε άλλα λόγια, οι διακρίσεις, οι ανισότητες και η ταξικότητα μέσα από την τηλεκπαίδευση αυξάνονται και πληθύνονται. Μεγιστοποιείται, γίνεται «turbo»! Αυτό δεν σας βλέπω να σας απασχολεί ιδιαίτερα. Ας συνδεθούν, λέτε και θα έχουμε και κάποια εισοδηματικά κριτήρια μπας και δώσουμε και κανένα «tablet». Αυτήν την αγωνία δεν την έχετε διότι κανένα από τα δικά σας τα παιδιά δεν πάει σε αυτά τα σχολεία έτσι κι αλλιώς. Και βάζω και τον εαυτό μου μέσα, καθώς ούτε το δικό μου το παιδί πάει. Όμως, έχει πολύ μεγάλη σημασία να γνωρίζουμε καλά ότι αυτή τη στιγμή εκείνοι που μας βλέπουν, οι ελάχιστοι που μας βλέπουν –γιατί τρέφετε φρούδες ελπίδες, δεν μας βλέπουν- μας απαξιώνουν σχεδόν όλους, γιατί αυτή τη στιγμή η κοινωνία βρίσκεται σε κρίση.\nΑναφορικά με τις απουσίες, καλά, σοβαρολογεί η κυρία Κεραμέως; Ζητά από τους καθηγητές να βάζουν απουσίες στα παιδιά τα οποία δεν μπορούν να συνδεθούν; Μιλάμε για τον καθηγητή, τον δάσκαλο που συνδέεται «τσάτρα-πάτρα»; Ο ίδιος δεν μπορεί να συνδεθεί. Είπατε, λέει, να έρθει στο σχολείο να συνδεθεί. Ούτε στο σχολείο μπορεί να συνδεθεί, κύριε Πρωθυπουργέ, γιατί και το σχολείο δεν έχει αρκετές γραμμές. Άσε που μπορεί να είναι ο ένας υπολογιστής δίπλα στον άλλον και να είναι δύο οι καθηγητές, ο ένας δίπλα στον άλλον και δεν έχουν καν WiFi εκεί μέσα. Κι επιμένετε ότι ο καθηγητής αυτός θα πρέπει να βάλει απουσία σε παιδιά; Καταργήστε τις απουσίες, τουλάχιστον στην περίοδο της τηλεκπαίδευσης.\nΠείτε μας ως φιλελεύθερη που λέτε ότι είστε, πώς νιώθετε με το Panopticon, το οποίο δημιουργείτε αυτή τη στιγμή, με τηλεδιασκέψεις που μετατρέπουν το μάθημα σε ένα «reality show» μαθητών-καθηγητών; Η εξ αποστάσεως εκπαίδευση θέλει επιστημονική κατάρτιση. Το «Open University» στη Βρετανία το παλεύει πενήντα χρόνια να το κάνει σωστά, να υπάρχει ιδιωτικότητα και η διαχείριση της τηλεκπαίδευσης να γίνεται με έναν τρόπο υπέρ των μαθητών και των καθηγητών και όχι εναντίον τους.\nΚύριε Πρωθυπουργέ, μιας και μιλάμε για πολιτικά και ανθρώπινα δικαιώματα ή τουλάχιστον μιας και αναφέρθηκα έστω και πολύ λίγο σε αυτά, θα έρθω στο θέμα του Πολυτεχνείου. Κατ’ αρχάς, μόλις πριν λίγο διάβασα –και δεν ξέρω αν είναι αλήθεια, διαψεύστε με, ελπίζω να μην είναι- ότι διατάχθηκε, λέει, προανακριτική έρευνα από τον Εισαγγελέα Πρωτοδικών Θεσσαλονίκης με το ερώτημα του αδικήματος της διέγερσης σε ανυπακοή. Μάλιστα, ο -ή η- Εισαγγελέας ζήτησε από την Ασφάλεια Θεσσαλονίκης να διερευνηθούν, λέει, οι δηλώσεις της Προέδρου των Νοσοκομειακών Γιατρών που καλούν σε κινητοποιήσεις για αυτά τα έκτροπα που γίνονται από τη δική σας Κυβέρνηση στα νοσοκομεία. Ελπίζω να μην είναι αλήθεια. Εάν είναι, τότε έχετε σαμποτάρει το δικό σας το επιχείρημα για το Πολυτεχνείο.\nΡωτώ να μου πείτε ποια είναι η δική σας η θέση,…γιατί η δική σας η θέση εξωθεί και δικαστικούς και δημοσιογράφους σ’ αυτό, που σωστά είπε ο κ. Κουτσούμπας, «το παραλήρημα» εναντίον μιας χρήσης του Πολυτεχνείου. Θα αναφερθώ, όμως, στο Πολυτεχνείο αυτή τη στιγμή γιατί αυτό είναι το ζητούμενο.\nΕμείς λέμε κάτι πολύ απλό. Εάν μας επιτρέπετε, με όλες τις αποστάσεις, σε ολιγομελή ομάδα, να καταθέσουμε στεφάνι στον χώρο του Πολυτεχνείου, τότε εμείς απαιτούμε το δικαίωμά μας, το πολιτικό και το συνταγματικό, να κάνουμε την πορεία. Θα είμαστε εκεί -σας προειδοποιώ και σας προκαλώ να μας χτυπήσετε- οι Βουλευτές του ΜέΡΑ25 του Νομού Αττικής, με τον συντονιστή του κόμματος και εκπρόσωπο της νεολαίας. Θα είμαστε με τις μάσκες μας, με τις αποστάσεις μας, θα ζητήσουμε από τα υπόλοιπα μέλη μας να μην έρθουν για να μην δημιουργηθεί συνωστισμός. Και σας προκαλώ, κύριε Μητσοτάκη, να πείτε στον κ. Χρυσοχοΐδη να μας χτυπήσει, όπως μας χτύπησε στο Εφετείο.\nΤο πρόβλημά σας είναι ότι το ακροδεξιό DNA δεν μπορείτε να το αποποιηθείτε. Σας κάθεται εδώ, όπως η γιορτή της ανακήρυξης από το δικαστήριο της Χρυσής Αυγής σε εγκληματική οργάνωση, γι’ αυτό χτυπήσατε εκείνη την ημέρα στο Εφετείο. Ήμουνα εκεί μπροστά, εσείς δεν ήσασταν. Είδα πολύ καλά τι συνέβη εκείνη τη στιγμή. Γι’ αυτό θα χτυπήσετε και πάλι τη 17η Νοέμβρη.\nΕπιστρέφω στα θέματα της παιδείας. Δεν ξέρω αν η κ. Κεραμέως με ακούει αυτήν τη στιγμή. Κυρίες και κύριοι συνάδελφοι, είναι αδύνατον να γίνει μάθημα μέσα από τηλεδιάσκεψη με τον τρόπο που γίνεται. Είναι αδύνατον. Σας το λέω αυτό ως εκπαιδευτικός. Μπορεί εμείς να διδάσκουμε πράγματα μέσα από το Zoom, μέσα από το Webex, αλλά τα παιδιά δεν μαθαίνουν. Έχει μεγάλη διαφορά -και πάλι σας το λέω αυτό ως εκπαιδευτικός- αυτό που διδάσκεις από αυτό που μαθαίνει ο άλλος. Τα παιδιά αφαιρούνται, αποσπώνται, δεν μπορoύν να παρακολουθήσουν.\nΜπορεί, όμως, να γίνει κάτι άλλο, που είναι μία θετική πρόταση που κάνουμε. Σκεφτήκατε να στραφείτε από το τηλε-μάθημα προς αυτό που έλειπε ανέκαθεν από το ελληνικό σχολικό σύστημα, που είναι η τηλε-εργασία; Τι εννοώ «τηλε-εργασία»; Δεν εννοώ όπως δουλεύεις για την τράπεζα, αλλά να ανατίθενται εργασίες στα παιδιά και μετά να γίνεται επίβλεψη στη βάση του ένας προς έναν. Επίβλεψη. Όχι μάθημα. Για σκεφτείτε το αυτό. Είναι ο μοναδικός τρόπος να υπάρξει πραγματική μάθηση εν μέσω καραντίνας και εν μέσω τηλεκπαίδευσης.\nΚυρίες και κύριοι συνάδελφοι, δεν είναι μόνο η ύφεση, δεν είναι μόνο η αρρώστια. Είναι και η κατάθλιψη, η εξατομίκευση της δυστυχίας, κάτι που ο ελληνικός λαός δεν έχει μάθει να διαχειρίζεται. Το ένα πράγμα που ξέραμε από τα χρόνια της Κατοχής, των κακουχιών, της φτώχειας, είναι ο τρόπος να τη διασκεδάζουμε, να διασκεδάζουμε τη δυστυχία μέσα από την κοινωνικοποίηση. Δεν μιλώ εναντίον του lockdown. Εμείς δεν στηρίζουμε την Κυβέρνησή σας, αλλά στηρίζουμε τα περιοριστικά μέτρα. Θέλω, όμως, να το σκεφτείτε. Θέλω να σκεφτείτε αυτήν τη στιγμή αυτό που συμβαίνει εκεί μέσα στα σπίτια, μέσα στα διαμερίσματα: Άνεργοι γονείς, φοβισμένοι παππούδες, σπίτια στα οποία τρεις και τέσσερις άνθρωποι -κάποιοι μεγάλοι, κάποιοι μικροί- πρέπει να τηλε-εργάζονται, να εκπαιδεύονται με τα 20 mbps, που σημαίνει μία σύνδεση μόνο -ένας θεός ξέρει πώς θα καταφέρουν να συνδέονται- και απέξω να παραφυλάνε τα γνωστά «αρπακτικά», τα οποία τους τηλεφωνούν κιόλας, ακόμα και σήμερα που μιλάμε, απειλώντας τους με θεούς και δαίμονες και στο βάθος μετά την 30ή Δεκεμβρίου, που έχει ανακοινωθεί, θα τους πάρουν και το σπίτι.\nΕίναι ο φαύλος αλλά επικερδής για τους κύκλους σας ο κύκλος μεταξύ χρεοκοπίας, δημόσιου χρέους, που δικαιολογεί τη συνεχιζόμενη λιτότητα, και ιδιωτικού χρέους, το οποίο οδηγεί στη συνεχή ανασφάλεια ιδίως με τον Πτωχευτικό σας Νόμο, ιδίως με τον «Ηρακλή» σας.\nΚύριε Πρωθυπουργέ, πρόσφατα είχατε μία σύσκεψη, απ’ ό,τι διαβάζουμε στις εφημερίδες που σας στηρίζουν, για το θέμα της Τράπεζας Πειραιώς. Εγώ κατέθεσα μια επίκαιρη ερώτηση τη Δευτέρα το πρωί, ελπίζοντας ότι μπορεί να την απαντούσατε αύριο. Δεν θα απαντήσετε ούτε αυτή. Δεν πειράζει! Είναι μια ερώτηση για το θέμα της επανακρατικοποίησης της Τράπεζας Πειραιώς. Δεν πρόκειται να σας κατηγορήσω για το γεγονός ότι εκ των πραγμάτων, αναγκάζεστε να χαρίσετε 2 δισεκατομμύρια στην Τράπεζα Πειραιώς, γιατί αυτό είναι γραμμένο και εξασφαλισμένο από τον Οκτώβριο του 2015, από το τρίτο μνημόνιο του ΣΥΡΙΖΑ. Όμως, εσείς βγήκατε και είπατε -και διαβάζω τα δικά σας λόγια, κύριε Πρωθυπουργέ ή τουλάχιστον, του Κυβερνητικού σας Εκπροσώπου- ότι η Κυβέρνηση δεσμεύτηκε να προασπίσει το βραχυπρόθεσμο και μεσο-μακροπρόθεσμο δημόσιο συμφέρον στο ελληνικό τραπεζικό σύστημα.\nΚύριε Πρωθυπουργέ, το καταλαβαίνετε αυτό; Ξέρετε τι σημαίνει αυτό; Για να μην χάσει το Δημόσιο από αυτή την επανακρατικοποίηση της Τράπεζας Πειραιώς, θα πρέπει τον επόμενο χρόνο -γιατί δηλώσατε ότι σε έναν χρόνο θα την έχετε ξαναπουλήσει- οι μετοχές να ανέβουν 1.000%. Πιστεύετε εσείς ότι θα γίνει αυτό; Πιστεύετε, δηλαδή, ότι οι μετοχές της Τράπεζα Πειραιώς και των ελληνικών συστημικών τραπεζών, παρά τον τεράστιο όγκο των νέων κόκκινων δανείων της τεράστιας ύφεσης, που, παρεμπιπτόντως, αυτό εννοούσα και σας μιλούσα για τουλάχιστον 10% ύφεση και εσείς κοροϊδεύατε και πάλι -τον εαυτό σας κοροϊδεύατε, σε τελική ανάλυση- παρόλα αυτά, τον επόμενο χρόνο θα ανέβουν πάνω από 1.000%. Ωραία! Εδώ είμαστε, εδώ είστε.\nΘυμάστε το 2012-2013 η δική σας κυβέρνηση τι έκανε; Κρατικοποίησε την Πειραιώς και τις υπόλοιπες τράπεζες. Ένα τεράστιο ποσό, ένας όγκος 40,6 δισεκατομμυρίων πήγαν από το ελληνικό δημόσιο -το οποίο τα δανείστηκε, βέβαια, δεν είχε να τα δώσει- στις τράπεζες. Μετά τον Οκτώβριο του 2015, με το τρίτο μνημόνιο του κ. Τσίπρα, ιδιωτικοποιήθηκαν ξανά, πάλι με δημόσιο χρήμα. Διότι αυτό που κάνετε τώρα, που θα τους χαρίσετε 2 δισεκατομμύρια, είναι γραμμένο εκεί, συν τα 5,4 δισεκατομμύρια που είχατε πάρει εσείς, του ΣΥΡΙΖΑ, από τον κ. Ρέγκλινγκ για να τα δώσετε. Δηλαδή, είτε κρατικοποιείται μια τράπεζα στη χρεοδουλοπαροικία «Η Ελλάς», είτε ιδιωτικοποιείται, είτε επανακρατικοποιείται, χρειάζεται δημόσιο χρήμα για να στηρίζει τράπεζες οι οποίες δεν μπορούν να στηριχτούν. Και δεν μπορούν να στηριχτούν, γιατί είμαστε σε χρεοδουλοπαροικία, γιατί αυτή η ανάδραση μεταξύ ύφεσης-χρέους, ύφεσης-χρέους, τις καθηλώνει στη συνεχή αφερεγγυότητα.\nΤώρα με την πανδημία -ξεκάθαρα τώρα το παραδέχεστε και εσείς- που βλέπω ότι θα είναι η ύφεση μεγαλύτερη από το 10%, πόσα νέα κόκκινα δάνεια θα δημιουργηθούν, κύριε Πρωθυπουργέ; Πείτε μας ένα νούμερο. Εγώ σας λέω ότι θα είναι κατ’ ελάχιστο 15 δισεκατομμύρια. Εσείς τι νομίζετε; Αυτό δεν καταστρέφει τον «ΗΡΑΚΛΗ»; Αυτό δεν οδηγεί στην ενεργοποίηση της δημόσιας εγγύησης των 12 δισεκατομμυρίων;\nΜε άλλα λόγια, ο μόνος τρόπος η Πειραιώς να ανεβάσει την αξία της ξέρετε ποιος είναι; Να σπάσει ο διάολος το ποδάρι του, όπως θα λέγαμε, να ξεπουλήσει αυτά τα κόκκινα δάνεια, να τα ρίξει στην αγορά του «ΗΡΑΚΛΗ» και ως διά μαγείας να ανέβει η μετοχή σε τέτοιο βαθμό που οι μετοχές που τώρα αγοράζετε δέκα φορές πάνω από τη χρηματιστηριακή τους αξία να φτάσουν να σε ένα σημείο ώστε να μην χάσει πολλά το Δημόσιο. Ναι, τότε, όμως, θα χάσετε τα 12 δισεκατομμύρια ευρώ. Γιατί για να έχει πετύχει αυτή η διαδικασία ιδιωτικοποίησης και πώλησης των κόκκινων δανείων της Πειραιώς, θα πρέπει να γίνουν πλειστηριασμοί. Επειδή αυτοί οι πλειστηριασμοί δεν πρόκειται να αποδώσουν αυτά που λέει το συμβόλαιο του Ηρακλή μέσα, θα πρέπει να δώσετε 12 δισεκατομμύρια ευρώ. Δηλαδή, είτε πετύχει η επανα-ιδιωτικοποίηση της επανα-κρατικοποιημένης Πειραιώς, είτε αποτύχει, το δημόσιο θα είναι χαμένο.\nΑλήθεια, πότε θα ζητήσετε συγγνώμη για αυτό; Εδώ είμαστε. Κύριε Μητσοτάκη, πότε θα ζήτησε συγνώμη; Εδώ σας έλεγα ότι θα είναι 10% τουλάχιστον και εσείς κοροϊδεύατε. Κοροϊδεύετε και τώρα; Τον εαυτό σας κοροϊδεύετε, τον εαυτό σας κοροϊδεύετε! Ένα «συγνώμη» μπορεί να είναι ένα reboot για εσάς. Αυτό που κάνετε και το υφάκι με το οποίο απαντάτε αυτήν τη στιγμή και οι φωνασκίες των ακολούθων σας, απλά υπονομεύουν την εικόνα σας ακόμα περισσότερο.\nΠότε θα παραδεχτείτε ότι το ελληνικό δημόσιο χρέος είναι πλέον απολύτως μη βιώσιμο; Εσείς δεν βγήκατε και είπατε χθες, ο κ. Σκυλακάκης, ο κ. Σταϊκούρας -εγώ δεν βλέπω τηλεόραση ευτυχώς- και παραδεχθήκατε ότι έχει ξεπεράσει τα 200% το χρέος; Είναι ακόμα βιώσιμο; Και μην αρχίσετε να μου λέτε για τα χαμηλά επιτόκια. Τα χαμηλά επιτόκια είναι μέρος του προβλήματος. Δεν είναι μέρος της λύσης. Γιατί; Τι υποδηλώνουν τα χαμηλά επιτόκια; Το μόνο που αποδεικνύουν τα χαμηλά επιτόκια είναι ότι η Κεντρική Τράπεζα παίρνει τηλέφωνο τους χρηματιστές και τους λέει: «Μην ανησυχείτε για αυτά τα ελληνικά ομόλογα, ξέρουμε ότι είναι πτωχευμένα, βεβαίως, αλλά τα καλύπτουμε εμείς». Με άλλα λόγια είστε ακόμα πιο χρεοδουλοπάροικος της Ευρωπαϊκής Κεντρικής Τράπεζας απ’ ό,τι ήταν ο κ. Τσίπρας πριν από εσάς, ο κ. Σαμαράς πριν από τον κ. Τσίπρα, ο κ. Παπανδρέου πριν από τον κ. Σαμαρά.\nΈρχομαι τώρα, για να κλείσω, στο θέμα της εστίασης και των μικρομεσαίων. Είχα μια συζήτηση με τους εκπροσώπους της εστίασης, οι οποίοι καταλαβαίνετε σε τι κατάσταση είναι. Δεν θα εκμεταλλευτώ την αγωνία και τον πόνο τους. Απλά θα σας πω αυτό που είπα και σε εκείνους και θα ήθελα μια απάντηση. Θυμάστε στην αρχή της κρίσης το 2010, τα μέσα μαζικής επικοινωνίας, τα διάφορα «think tanks», κάποιοι δικοί σας άνθρωποι, κάποιοι άνθρωποι από το ΠΑΣΟΚ, που τότε είχατε αυτό το αφήγημα του Σουμπέτερ -όποιος δεν τον θυμάται αφήστε το, ξεχάστε ότι το είπα- και λέγατε το εξής: «Τι να κάνουμε; Είναι σαθρή η ελληνική οικονομία. Η κρίση της πτώχευσης του 2010 είναι μια ευκαιρία να αλλάξουν ένα εκατομμύριο Έλληνες δουλειά, να πάνε από τα μη εμπορεύσιμα στα εμπορεύσιμα αγαθά». Μάθανε και το «tradeable goods» και το έλεγαν. Εμείς τότε -κάποιοι από εμάς- τους λέγαμε: Και πώς θα γίνει αυτό; Η μετάβαση αυτή πώς θα γίνει σε μια οικονομία που καταρρέει, που επενδύσεις δεν υπάρχουν; Απλά θα είναι άνεργοι. Η μαγική αγορά δεν υπάρχει.\nΜε το αφήγημα της λεγόμενης δημιουργικής καταστροφής εσείς καταστρέφετε κάθε τι το δημιουργικό, κάθε τι το οποίο μπορεί να δώσει μια ανάσα στους ανθρώπους. Καταστροφική καταστροφή για τους πολλούς και δημιουργική αρπαγή για τους πολύ λίγους, αυτούς με τους οποίους χαριεντίζεστε και συγχρωτίζεστε.\n[Διακοπές από βουλευτές της ΝΔ. Βαρουφάκης: Ναι, η δημιουργική ασάφεια σας μάρανε. Δεν ξέρετε καν ποιος σκέφτηκε την ιδέα αυτή. Ο Χένρι Κίσιντζερ το είχε πει….Μια χαρά μιλάω. Επειδή αναφέρθηκα στον Χένρι Κίσιντζερ; Δεν αναφέρθηκα στον Μαρξ.]\nΚυρίες και κύριοι, όταν νομίζετε ότι με στενοχωρείτε αναφερόμενοι στη δημιουργική ασάφεια απλά αποδεικνύετε ότι όχι μόνο εκπροσωπείτε την ολιγαρχία, αλλά πόσο ολίγοι είστε εξυπηρετώντας τα συμφέροντα της ολιγαρχίας.\nΚαι μιας και με αναγκάζετε να αναφερθώ στον Μαρξ, θα κλείσω με τον Μαρξ. Όχι με τον Καρλ αλλά με τον Γκράουτσο Μαρξ. Στην ταινία του «Σούπα πάπιας» είχε πει για κάποιον: «Τον βλέπετε αυτόν; Μπορεί να μοιάζει με ηλίθιο, μπορεί να μιλά ως ηλίθιος, όμως μην σας μπερδεύει. Είναι ηλίθιος!». Αυτό ακριβώς ισχύει σήμερα. Θα σας πω για ποιον το λέω. Για τις πολιτικές σας: Μπορεί να μοιάζουν σαδιστικά αυταρχικές υπέρ της αρπακτικής ολιγαρχίας που κάνει την επιδημία ευκαιρία υπέρ της λεηλασίας των λίγων. Μπορεί να λειτουργούν οι πολιτικές σας ως σαδιστικά αυταρχικές πολιτικές υπέρ της αρπαχτικής ολιγαρχίας. Αλλά μην μπερδεύεστε. Αυτό ισχύει γιατί είναι!\nΚυρίες και κύριοι συνάδελφοι, έθεσα επτά συγκεκριμένα ερωτήματα. Θα σας τα θυμίσω.\nΠρώτον, δεδομένης της τραγικής κατάστασης στη Θεσσαλονίκη έθεσα το ερώτημα αν η Κυβέρνηση είναι έτοιμη, αντί να παρακαλάει τους ιδιώτες του τομέα υγείας, να κάνει επίταξη. Είναι ένα ερώτημα το οποίο μπορεί να απαντηθεί με ένα «ναι» ή με ένα «όχι».\nΔεύτερον, θα πληρώσετε τις έκτακτες υπερωρίες που δεν έχουν πληρωθεί στους νοσοκομειακούς μας γιατρούς τον τελευταίο ενάμιση χρόνο; Διαψεύστε ότι ισχύει αυτό ή πείτε μου ότι θα τους πληρώσετε. Ή πείτε μου ότι ισχύει και δεν θα τους πληρώσετε ή πότε θα τους πληρώσετε. Είναι συγκεκριμένη ερώτηση αυτή.\nΤρίτο ερώτημα, το δημόσιο σύστημα μαζικών τεστ θα το φτιάξετε; Δεν το κάνατε. Θα το κάνετε; Πόσα κονδύλια θα δώσετε; Δεν θα δώσετε; Πείτε μας. Είναι συγκεκριμένη ερώτηση και δεν είναι θέμα αντιπαράθεσης, είναι ερώτηση.\nΤέταρτη ερώτηση για τους μικρομεσαίους, ιδίως για την εστίαση η οποία υποφέρει -το γνωρίζετε πάρα πολύ καλά- αυτή τη στιγμή. Θα τους κάνετε «κουρέματα»; «Κουρέματα», όχι αναστολές φόρων, όχι αναστολές ασφαλιστικών εισφορών, όχι τα τραπεζικά δάνεια, που έχουν, να τα δώσουν του χρόνου με τόκο. Θα τους κάνετε «κούρεμα»; Γιατί το «κούρεμα» θα γίνει, είναι σίγουρο. Είναι νομοτελειακά σίγουρο ότι θα γίνει. Όταν θα βάλουν λουκέτο και θα κλείσουν, μετά δεν θα πληρώσουν τίποτα σε κανέναν. Το ερώτημα είναι το εξής. Θα είναι θεραπευτικό το «κούρεμα», δηλαδή θα τους επιτρέψει να λειτουργούν του χρόνου, έτσι ώστε να πάρει και τίποτα το δημόσιο ταμείο, να πάρει κάτι η τράπεζα ή θα τους «κουρέψει» μετά θάνατον; Αυτό είναι το ερώτημα. Ερώτημα είναι, αλλά δεν ακούω απαντήσεις.\nΕπόμενο ερώτημα για τον «ΗΡΑΚΛΗ». Για άλλη μια φορά δεν απάντησε ο Πρωθυπουργός, δεν απαντά η Κυβέρνηση, κανένας, μα κανένας σας. Σιωπή. Είναι ή δεν είναι αλήθεια ότι ο «ΗΡΑΚΛΗΣ» έχει δεσμεύσει 12 δισεκατομμύρια από το «μαξιλαράκι» του ΣΥΡΙΖΑ, δηλαδή την πιστωτική κάρτα του κ. Ρέγκλινγκ του ESM, για να την δώσει στα ταμεία; Είναι αλήθεια. Μαζί το ψηφίσατε εδώ. Εμείς το καταψηφίσαμε. Το ψηφίσατε αυτό. Είναι 12 δισεκατομμύρια. Θα τα πάρουν, αν η αγορά του «ΗΡΑΚΛΗ» δεν πάει καλά. Η αγορά του «ΗΡΑΚΛΗ» δεν πάει καλά. Το βλέπετε, το λένε και οι ίδιοι οι τραπεζίτες, τα ίδια τα ταμεία. Θα βγάλετε μία ΠΝΠ να παγώσει αυτή η δέσμευση των 12 δις του δημοσίου; Πείτε μου ότι λέω ανοησίες, αλλά απαντήστε. Αυτή η σιωπή είναι ένοχη, το καταλαβαίνετε αυτό; Είναι συγκεκριμένη η ερώτηση.\nΤέλος, έθεσα το θέμα της Πειραιώς και ήμουν ιδιαίτερα δίκαιος απέναντι στον κύριο Πρωθυπουργό. Είπα ότι δεν τον εγκαλώ που την κρατικοποιεί, γιατί δεν μπορεί να κάνει αλλιώς. Υπάρχει δέσμευση στη μνημονιακή σύμβαση από τον Οκτώβρη του 2015 που λέει ότι όταν αυτά τα cocos δεν αποπληρωθούν -και αυτή είναι απόφαση της Ευρωπαϊκής Κεντρικής Τράπεζας- η Κυβέρνηση θα πρέπει να τους τα χαρίσει, παίρνοντας μετοχές δέκα φορές την τιμή πάνω από αυτή που είναι η χρηματιστηριακή τους αξία. Είμαι ιδιαίτερα νομίζω δίκαιος απέναντι στην Κυβέρνηση, αλλά έθεσα το ερώτημα, όταν εσείς μετά βγάζετε ανακοίνωση ότι θα εξασφαλίσετε το δημόσιο συμφέρον. Αυτό σημαίνει ότι δεν θα χάσει το δημόσιο. Έτσι το ερμηνεύω εγώ. Πείτε μου εσείς πώς το ερμηνεύετε. Πιστεύετε πραγματικά ότι θα ανέβει δέκα φορές η τιμή της μετοχής μέσα στον επόμενο χρόνο; Και αυτό πώς μπορεί να γίνει χωρίς να ενεργοποιηθεί το κονδύλι των 12 δισεκατομμυρίων για τα αρπακτικά;\nΕίναι συγκεκριμένες ερωτήσεις, κύριε Πρωθυπουργέ. Και πώς απαντήσατε; Με το 2015 και τη δημιουργική ασάφεια. Κρίμα! Και την περασμένη φορά το κάνατε, γιατί κάθε φορά που σας θέτω τέτοια συγκεκριμένα ερωτήματα, ρίχνετε την μπάλα στην κερκίδα του 2015. Σας είχα πει την τελευταία φορά να μην το ξανακάνετε. Αν θέλετε, να κάνουμε μια συζήτηση για το 2015. Εγώ σας είχα πει να κάνετε -από το καλοκαίρι του 2015 το λέω- να κάνετε στρατοδικείο, δικαστήριο, ειδικό δικαστήριο, εξεταστική επιτροπή, ό,τι θέλετε. Δεν το κάνατε. Τώρα σας είπα να κάνετε Προ Ημερήσιας Διάταξης συζήτηση σε επίπεδο Πολιτικών Αρχηγών για το 2015. Θέλετε να μιλήσουμε για το 2015;\nΔεν θα πέσω σε αυτή την παγίδα, γιατί εγώ θέλω απάντηση για την πληρωμή των υπερωριών των υγειονομικών, νοσοκομειακών γιατρών και νοσηλευτών. Θέλω να μου πείτε συγκεκριμένα για τα μαζικά τεστ. Θέλω να μου πείτε για την επίταξη, αυτή τη στιγμή που η Θεσσαλονίκη είναι στο κόκκινο. Θα την κάνετε ή δεν θα την κάνετε; Μην μου ξαναπείτε για το 2015. Εγώ εδώ είμαι. Μάλιστα, θυμάμαι κάποτε, όταν ήσασταν αρχηγός της αντιπολίτευσης, ότι θέλατε να με σύρετε σε ειδικό δικαστήριο. Εγώ σας είπα ότι έρχομαι και στα γραφεία της Νέας Δημοκρατίας να με ανακρίνετε εκεί. Δεν το κάνατε. Δεν τολμήσατε. Η δειλία μπαίνει στην υπηρεσία της αποσιώπησης των ερωτημάτων που σας θέτω. Απαντήστε, σας παρακαλώ. Πείτε μου ότι τα ερωτήματά μου αυτά δεν στέκουν για τον α, β, γ λόγο. Πείτε το, όμως.\nΚύριε Πρωθυπουργέ, μιλήσατε εσείς σε μένα για λεξιλόγιο; Μακάρι να είχατε την ευγένεια του ΜέΡΑ25, όλων των Βουλευτών μας, εσείς της Νέας Δημοκρατίας. Πείτε μου ποια λέξη χρησιμοποίησα η οποία σας έθιξε. Δεν έχω χρησιμοποιήσει ποτέ στη ζωή μου επιθετικό προσδιορισμό απέναντι σε οποιοδήποτε αντίπαλο, παρά όλα αυτά που μου σούρνετε. Μακάρι να είχατε…\nΓΕΩΡΓΙΟΣ ΓΕΡΑΠΕΤΡΙΤΗΣ (Υπουργός Επικρατείας): Ακροδεξιός.\nΓΙΑΝΗΣ ΒΑΡΟΥΦΑΚΗΣ (Γραμματέας του ΜέΡΑ25): Ακροδεξιός δεν είναι βρισιά. Είναι σαν να λέτε ότι το ΚΚΕ είναι κομμουνιστές. Κάποιος που είναι ακροδεξιός είναι ακροδεξιός. Και μιλάω για πολιτικές πάντα, κυρίες και κύριοι συνάδελφοι. Πάντα μιλάω για πολιτικές. Ηλίθιες πολιτικές όλοι έχουν την ικανότητα να εφαρμόσουν κι εσείς κι εμείς και όλοι. Δεν νομίζω ότι εκείνη η πολιτική με τα voucher της εκπαίδευσης των επαγγελματιών ήταν έξυπνη πολιτική. Εσείς το παραδεχτήκατε.\nΑποκαλέσατε τον κ. Τσίπρα «αποτυχημένο τέως πρωθυπουργό». Εσείς το κάνατε αυτό. Κοιτάξτε, οι διαφωνίες μου και οι συγκρούσεις μου με τον κ. Τσίπρα είναι γνωστές. Τις γνωρίζει ο ίδιος και οι τέως συνάδελφοι του ΣΥΡΙΖΑ πάρα πολύ καλά. Προσέξτε, γιατί μακάρι, μετά την εφαρμογή του πέμπτου μνημονίου, που ήδη έχετε αρχίσει να το εφαρμόζετε, όταν θα χάσετε τις εκλογές, να πάρετε κι εσείς 32% στις εκλογές!\nΠασχίσατε κάποια στιγμή να μου κάνετε μάθημα κοινοβουλευτισμού, λέγοντάς μου ότι η «υπεύθυνη ανυπακοή» έχει ρόλο σε δικτατορικό καθεστώς, αλλά όχι στον κοινοβουλευτισμό. Έτσι δεν είπατε; Κύριε Πρωθυπουργέ, οι δικτατορίες δεν έρχονται συνήθως όπως ήρθε την 21η Απριλίου 1967 εν μία νυκτί, με τανκ. Ιδίως στις μέρες μας, οι δικτατορίες έρχονται σταδιακά, λίγο-λίγο.\nΚΥΡΙΑΚΟΣ ΜΗΤΣΟΤΑΚΗΣ (Πρόεδρος της Κυβέρνησης): Τι ακριβώς εννοεί ο ποιητής;\nΓΙΑΝΗΣ ΒΑΡΟΥΦΑΚΗΣ (Γραμματέας του ΜέΡΑ25): Τι εννοεί ο ποιητής; Θέλετε να δείτε πώς κατέρρευσε η δημοκρατία της Ουγγαρίας και έπεσε στα χέρια του Ορμπάν μέσα από κοινοβουλευτικό μανδύα και κοινοβουλευτικές διαδικασίες; Θέλετε να δείτε ο Ερντογάν πώς λίγο-λίγο έκανε ένα κοινοβουλευτικό πραξικόπημα;\nΘέλετε να δείτε στην Πολωνία, η οποία αυτήν τη στιγμή…\nΓΕΩΡΓΙΟΣ ΓΕΡΑΠΕΤΡΙΤΗΣ (Υπουργός Επικρατείας): Σ’ αυτό το στάδιο είμαστε…\nΓΙΑΝΗΣ ΒΑΡΟΥΦΑΚΗΣ (Γραμματέας του ΜέΡΑ25): Κύριε Πρόεδρε, παρακαλώ. Έχετε κάποιον ρόλο να παίξετε νομίζω. Μπορείτε σας παρακαλώ να με προστατεύσετε;\nΠΡΟΕΔΡΟΣ (Κωνσταντίνος Τασούλας): Θα σας προστατεύσω.\nΓΙΑΝΗΣ ΒΑΡΟΥΦΑΚΗΣ (Γραμματέας του ΜέΡΑ25): Να το κάνετε.\nΠΡΟΕΔΡΟΣ (Κωνσταντίνος Τασούλας): Παρακαλώ, όχι διακοπές.\nΓΙΑΝΗΣ ΒΑΡΟΥΦΑΚΗΣ (Γραμματέας του ΜέΡΑ25): Αν θέλετε να κάνουμε τέτοιου είδους αγγλικού κοινοβουλίου συζητήσεις, να κάνουμε. Να αλλάξουμε, όμως, καταρχάς, την αρχιτεκτονική της Βουλής και δεύτερον τον Κανονισμό της Βουλής.\nΚΥΡΙΑΚΟΣ ΜΗΤΣΟΤΑΚΗΣ (Πρόεδρος της Κυβέρνησης): Στο αγγλικό κοινοβούλιο δεν θα ήσασταν εσείς.\nΓΙΑΝΗΣ ΒΑΡΟΥΦΑΚΗΣ (Γραμματέας του ΜέΡΑ25): Ενώ θα ήσασταν εσείς, κύριε Μητσοτάκη. Καταπληκτικά!\nΚΥΡΙΑΚΟΣ ΜΗΤΣΟΤΑΚΗΣ (Πρόεδρος της Κυβέρνησης): Ως μικρό κόμμα εννοώ.\nΓΙΑΝΗΣ ΒΑΡΟΥΦΑΚΗΣ (Γραμματέας του ΜέΡΑ25): Μην είστε τόσο σίγουροι. Η σύντροφος και φίλη μου, η Καρολάιν Λούκας, είναι βουλευτής του Μπράιτον. Οι Πράσινοι έχουν μία βουλευτίνα και είναι εκείνη. Μην μιλάτε για πράγματα που δεν ξέρετε και τόσο καλά.\nΤώρα επιτρέψτε μου να σας πω ότι νομίζω ότι αυτό είναι κάτι το οποίο δεν θα έπρεπε να είναι θέμα αντιπαράθεσης μεταξύ μας. Ποιο; Η προστασία του κοινοβουλευτισμού. Πρέπει όλοι να είμαστε έτοιμοι να εναντιωθούμε σε μία σταδιακή διάβρωση του κοινοβουλευτισμού, μέσα από έναν «καφκικό παραλογισμό». Εγώ θα σας πω κάτι πολύ συγκεκριμένο. Ο κύριος Πρωθυπουργός μας κάλεσε την 17 Νοέμβρη να παρευρεθούμε σε κατάθεση στεφάνου. Θα ήταν πιο συνεπές να πει ούτε αυτό.\nΕμείς δεν θα πάμε στην κατάθεση στεφάνου. Είναι πολύ περιορισμένος ο χώρος. Εμείς θα πάμε εννιά άτομα. Οι εφτά Βουλευτές του Λεκανοπεδίου Αττικής, ο συντονιστής του κόμματος και ο εκπρόσωπος της γραμματείας. Θα είμαστε απ’ έξω, θα είμαστε στον δρόμο, στη μέση, με δύο μέτρα ο ένας απ’ τον άλλον. Ζητάμε -και παρακαλώ καταγράψτε το- από τα μέλη μας να μην έρθουν, για να μη γίνει συνωστισμός. Με άλλα λόγια, όπως είπε η κυρία Γεννηματά, «σεμνά και μετρημένα». Εννέα άνθρωποι, συμβολικά, θα κάνουμε την πορεία μας στο Πολυτεχνείο.\nΕσείς τι είπατε; Ουσιαστικά, είπατε, το κράτος είμαι εγώ ή ουσιαστικά, θα δώσω εντολή στον κ. Χρυσοχοΐδη να δώσει εντολή στα ΜΑΤ να μας χτυπήσει. Χτυπήστε μας, εμάς τους επτά Βουλευτές, το συντονιστή του κόμματος και τον εκπρόσωπο της νεολαίας, στη μέση του δρόμου. Την ώρα που μας προκαλείτε να έρθουμε σε πιο περιορισμένο χώρο να καταθέσουμε στεφάνι, που εμείς δεν θα κάνουμε. Αυτός είναι ο «καφκικός παραλογισμός» που αποτελεί τη διαδικασία με την οποία διαρρηγνύεται η δημοκρατία και διαβρώνεται η δημοκρατία!\nΚάντε το! Χτυπήστε μας! Αυτό ανακοινώσατε ουσιαστικά. Αυτή είναι η ευγένειά σας, κύριε Μητσοτάκη.\nΕ, λοιπόν, κύριε Μητσοτάκη, έχω νέα για εσάς. Δεν είστε το κράτος. Εκπρόσωπος μιας συμμαχίας της ακροδεξιάς και της παρασιτικής ολιγαρχίας είστε. Αυτό είστε!\nΈθεσα συγκεκριμένα ερωτήματα. Δεν είχατε το θάρρος να τα απαντήσετε. Τα επανέλαβα στη δευτερολογία μου. Πάλι δεν θα τα απαντήσετε, γιατί δεν θέλετε να τα απαντήσετε. Με το 2015, μας ανακοινώνετε ότι θα χτυπήσετε την επέτειο της 17ης Νοέμβρη. Έτσι αποκαλύπτεστε. Εν μέσω πανδημίας επιλέγετε την πόλωση. Διότι αυτό είναι η μη απάντηση και η αποσιώπηση των απαντήσεων στα ερωτήματα που σας έθεσα, επιλογή της πόλωσης επειδή χάσατε τον έλεγχο.\nΚατά τα άλλα, δεν ανεβάζετε τους τόνους, έτσι; Όλα τα μέσα αυτή τη στιγμή μιλούν για το ότι θα χτυπήσετε την επέτειο της 17ης Νοέμβρη. Δεν ανεβάζετε τους τόνους;\nΚύριε Πρωθυπουργέ, δυστυχώς για την κοινωνία μας δεν ζητάτε τη στήριξη κομμάτων, νοσοκομειακών γιατρών και νοσηλευτών, μαθητών και δασκάλων. Ζητάτε την υποταγή τους, την υποταγή μας. Ε, θα σας απογοητεύσουμε. Δεν υποτασσόμαστε.\nΘέλαμε να σας στηρίξουμε. Πραγματικά, θέλαμε να σας στηρίξουμε και σήμερα. Είναι κρίμα. Δεν μπορούμε να σας στηρίξουμε. Δεν μπορούμε να στηρίξουμε πολιτικές που αφήνουν τη δημόσια υγεία στο έλεος της τύχης και παραδίδουν τους αδύναμους την ίδια στιγμή με τους πτωχευτικούς, με αυτά που γίνονται με τον ΗΡΑΚΛΗ -όλα αυτά για τα οποία δεν μιλάτε σήμερα- στα αρπακτικά, την ίδια ώρα που αφήνετε την πανδημία στο έλεος της τύχης υπέρ των κλινικαρχών και των ιδιωτικών διαγνωστικών κέντρων, την ώρα που υποσκάπτετε το Σύνταγμα, τις πολιτικές ελευθερίες, ό,τι έχει μείνει από τη Δημοκρατία μας σε αυτή τη Xρεοδουλοπαροικία «η Ελλάς».


Το σπαθί του Στάλινγκραντ - Historical Quest\nΤον Νοέμβριο του 1942, ο Ερυθρός Στρατός όχι μόνο είχε επουλώσει τις πληγές του από τα αλλεπάλληλα πλήγματα που του είχαν προκαλέσει η Βέρμαχτ αλλά ήταν πλέον σε θέση να πάρει εκδίκηση για όσα είχε υποστεί από την έναρξη της περίφημης «Επιχείρησης Μπαρμπαρόσα». Η ασυγκράτητη ορμή της γερμανικής επίθεσης και η έλλειψη επαρκούς συντονισμού και προετοιμασίας, καθώς και τεράστια στρατηγικά και τακτικά σφάλματα της σοβιετικής ηγεσίας, ήταν τα κύρια χαρακτηριστικά των πρώτων 18 μηνών της γερμανοσοβιετικής σύρραξης.\nΠαρά τη λυσσαλέα και ηρωική αντίσταση των ανδρών του Ερυθρού Στρατού, μεγάλες σοβιετικές πόλεις, όπως το Κίεβο, το Μινσκ και το Σμολένσκ, είχαν περιέλθει στην κατοχή των εισβολέων σαν πιόνια ενός ντόμινο. Τον Νοέμβριο του 1941, οι Γερμανοί ατένιζαν από μακριά τους τρούλους του Κρεμλίνου. Παράλληλα, το Λένινγκραντ εισερχόταν στον δεύτερο μήνα μιας μαρτυρικής πολιορκίας που έμελλε να διαρκέσει συνολικά 872 ημέρες, ενώ σχεδόν ολόκληρη η δυτική ΕΣΣΔ βρισκόταν υπό γερμανικό έλεγχο. Παρά την αποτυχία, όμως, της «Επιχείρησης Τυφώνας» (η οποία πραγματοποιήθηκε από τον Οκτώβριο του 1941 ως τον Ιανουάριο του 1942, με αντικειμενικό στόχο την κατάληψη της Μόσχας), η ισχύς της γερμανικής πολεμικής μηχανής δεν είχε ακόμη εκμηδενισθεί. Οι σφοδρές συγκρούσεις μεταφέρθηκαν σε άλλα σημεία του Ανατολικού μετώπου, μεταξύ των οποίων η ευρύτερη περιοχή του Στάλινγκραντ, στη νοτιοδυτική Ρωσία, που αποτελούσε μια πόλη-πρότυπο για το σοβιετικό καθεστώς.\nΟ συμβολισμός που συνόδευε το όνομα της πόλης είχε προσδώσει στη σύγκρουση για την κατοχή της χαρακτηριστικά μιας τιτάνιας μονομαχίας. Ωστόσο, οι συγκλονιστικές θυσίες των υπερασπιστών του Στάλινγκραντ καθήλωσαν τους Γερμανούς εισβολείς. Στις 19 Νοεμβρίου 1942, μετά από ένα δίμηνο εντατικής και σχολαστικής προετοιμασίας, ξεκίνησε η σοβιετική αντεπίθεση, γνωστή με την κωδική ονομασία «Επιχείρηση Ουρανός». Τέσσερις ημέρες αργότερα, 250.000 Γερμανοί στρατιώτες περικυκλώθηκαν από πενταπλάσιες δυνάμεις, ενώ οι Ρουμάνοι, Ούγγροι και Ιταλοί σύμμαχοί τους τέθηκαν εκτός μάχης. Μοιραία, παρά τις απεγνωσμένες προσπάθειες της Βέρμαχτ να διασπάσει τον ασφυκτικό σοβιετικό κλοιό, στις 2 Φεβρουαρίου 1943 τα υπολείμματα της 6ης Στρατιάς και της 4ης Στρατιάς Panzer παραδόθηκαν στους Σοβιετικούς.\nΗ είδηση του τέλους της μάχης του Στάλινγκραντ και της πρώτης, ουσιαστικά, μεγάλης νίκης των Συμμάχων επί των δυνάμεων του Άξονα κυκλοφόρησε αστραπιαία, προκαλώντας κύματα ενθουσιασμού τόσο στον ελεύθερο κόσμο, όσο και στους λαούς που στέναζαν κάτω από τον ναζιστικό ζυγό.\nΗ κατασκευή του σπαθιού\nΣτη Μεγάλη Βρετανία, ο βασιλιάς Γεώργιος Στ’ διέταξε τη σφυρηλάτηση ενός τελετουργικού σπαθιού, ως δείγμα ευγνωμοσύνης του βρετανικού λαού προς τους υπερασπιστές της ερειπωμένης πόλης. Το σπαθί αυτό σχεδιάστηκε από τον R.M.Y. Gleadowe, καθηγητή των Καλών Τεχνών στο Πανεπιστήμιο της Οξφόρδης. Εννέα εξαίρετοι τεχνίτες από το Goldsmith’s Hall επόπτευσαν την κατασκευή του, που είχε ήδη ανατεθεί στην εταιρεία Wilkinson Sword. Οι τεχνίτες Tom Beasley and Sid Rouse, ο καλλιγράφος M.C. Oliver και ο αργυροχόος Leslie G. Durbin, δεκανέας τότε της RAF, αποτέλεσαν την ομάδα που σφυρηλάτησε και διακόσμησε το φημισμένο σπαθί. Το ατσάλι της λεπίδας προήλθε από την εταιρεία Sanderson Brothers & Newbould, με έδρα τη βιομηχανική πόλη Σέφηλντ της κεντρικής Αγγλίας. Μετά από τρεις μήνες εντατικής εργασίας, το σπαθί ήταν έτοιμο. Πρόκειται για ένα αμφίστομο ξίφος στο πρότυπο αυτών της εποχής των Σταυροφόρων, που απαιτεί τη χρήση και των δύο χεριών, συνολικού μήκους 1,2 μέτρου, με φυλακτήρα 25,4 εκατοστών από ατόφιο ασήμι. Κατά μήκος της λεπίδας χαράχτηκε με οξύ, στα Ρωσικά και τα Αγγλικά, η ακόλουθη επιγραφή: «Στους πολίτες του Στάλινγκραντ με τις ατσάλινες καρδιές – δώρο του Βασιλέα Γεωργίου ΣΤ΄ ως δείγμα της ευγνωμοσύνης του βρετανικού λαού».\nΗ λαβή του σπαθιού είναι δεμένη με χρυσό νήμα 18 καρατίων και φέρει σφαίρωμα διακοσμημένο με ένα πετράδι από κρύσταλλο, πάνω στο οποίο είναι χαραγμένο ένα χρυσό ρόδο της Αγγλίας. Καθεμιά από τις δύο επίχρυσες άκρες του φυλακτήρα είναι διαμορφωμένη με τέτοιο τρόπο, ώστε να θυμίζει κεφαλή λεοπάρδαλης. Η αμφίστομη λεπίδα, συνολικού μήκους 90 εκατοστών, είναι κυρτή, σφυρηλατήθηκε με το χέρι και κατασκευάστηκε από ατσάλι προερχόμενο από τα εργοστάσια του Σέφηλντ. Για την κατασκευή του θηκαριού χρησιμοποιήθηκε περσικό δέρμα αρνιού, το οποίο είχε βαφτεί με βαθυκόκκινη χρωστική ουσία. Το θηκάρι ήταν διακοσμημένο με έναν επάργυρο βασιλικό θυρεό και με το μονόγραμμα του βασιλιά Γεωργίου Στ’ πλαισιωμένο από ένα στέμμα, ενώ πέντε αργυροί ίπποι και τρία ρουμπίνια ήταν δεμένα πάνω σε ολόχρυσα άστρα.\nΜετά την ολοκλήρωση της κατασκευής, το σπαθί «περιόδευσε» σε όλη τη Μεγάλη Βρετανία, σαν ένα ιερό κειμήλιο, φέρνοντας στη συλλογική μνήμη ένα άλλο μυθικό σπαθί, συνδεδεμένο με τη βρετανική ιστορία, το Εξκάλιμπερ. Ένας από τους χώρους όπου επιδείχθηκε το σπαθί του Στάλινγκραντ ήταν και το Αββαείο του Ουέστμινστερ.\nΣτη συνέχεια, η Wilkinson Sword κατασκεύασε ακόμη τρία σπαθιά ίδιου τύπου. Ένα από αυτά βρίσκεται στο Μουσείο της Wilkinson, στο Άκτον του Λονδίνου, το δεύτερο στο Νοτιοαφρικανικό Εθνικό Μουσείο Στρατιωτικής Ιστορίας στο Γιοχάνεσμπουργκ, ενώ το τρίτο ανήκει σε έναν ιδιώτη\nΈνα σύμβολο βρετανοσοβιετικής φιλίας\nΗ επίσημη παρουσίαση του σπαθιού έγινε στη σοβιετική πρεσβεία της Τεχεράνης τον Νοέμβριο του 1943, κατά τη διάρκεια της περίφημης ομώνυμης διάσκεψης των τριών ηγετών των ισχυρότερων συμμαχικών χωρών. Στις δύο πλευρές της αίθουσας είχαν παραταχθεί αντίστοιχα μία βρετανική και μία σοβιετική τιμητική φρουρά. Κατά την είσοδο του Ουίνστον Τσώρτσιλ στην αίθουσα, η σοβιετική στρατιωτική μπάντα έπαιξε πρώτα τον βρετανικό εθνικό ύμνο («God Save the King») και κατόπιν τη «Διεθνή» («Internationale»). Ο Βρετανός πρωθυπουργός παρέλαβε το σπαθί από έναν υπολοχαγό του Πεζικού και το παρέδωσε στον Στάλιν, λέγοντας: «Έχω διαταχθεί να παραδώσω αυτό το σπαθί ως δείγμα ευγνωμοσύνης του βρετανικού λαού». Τότε, ο Στάλιν το πήρε στα χέρια του και φίλησε τη θήκη, εκφράζοντας τις ευχαριστίες του στους Βρετανούς. Στη συνέχεια, το παρέδωσε στον καθήμενο Αμερικανό πρόεδρο, Φραγκλίνο Ρούσβελτ, ο οποίος έσυρε το σπαθί και το ύψωσε λέγοντας: «Αλήθεια, είχαν καρδιές φτιαγμένες από ατσάλι». Ίσως, με αυτό τον τρόπο, έκανε και ένα λογοπαίγνιο με το όνομα του Στάλιν, το οποίο στα Ρωσικά σημαίνει «Άνθρωπος από ατσάλι».\nΣτη συνέχεια, ο Σοβιετικός ηγέτης παρέδωσε το σπαθί στον στρατάρχη Βοροσίλωφ, ο οποίος μάλλον αιφνιδιάστηκε από τη χειρονομία του Στάλιν, αφήνοντας το πολύτιμο σπαθί να γλιστρήσει από τα χέρια του και να πέσει στο πάτωμα.\nΣήμερα, το πρωτότυπο ξίφος εκτίθεται στο Μουσείο της Μάχης του Στάλινγκραντ, στο Βόλγογκραντ, όπως μετονομάστηκε το Στάλινγκραντ μετά την κατάρρευση της ΕΣΣΔ. Ωστόσο, ακόμη και κατά τη διάρκεια του Ψυχρού Πολέμου, ο δεσμός που είχε δημιουργήσει αυτό το σπαθί μεταξύ της Μ. Βρετανίας και της ΕΣΣΔ δεν έσπασε. Τρεις φορές επέστρεψε στη γηραιά Αλβιόνα και εκτέθηκε στο κοινό, διατηρώντας ίσως ζωντανή την ελπίδα εκείνα τα περίεργα χρόνια ότι η συναδέλφωση των λαών μπορεί κάποια ημέρα να πραγματοποιηθεί.\n1) Anthony Beevor: STALINGRAD, Penguin Books, Λονδίνο 1999.\n2) D.M. Glantz: WHEN TITANS CLASHED: HOW THE RED ARMY STOPPED HITLER, Jonathan House, Lawrence, Kansas University Press, Κάνσας 1995.\n3) Andrew Nagorski: THE GREATEST BATTLE: STALIN, HITLER, AND THE DESPERATE STRUGGLE FOR MOSCOW THAT CHANGED THE COURSE OF WORLD WAR II, εκδόσεις Simon & Schuster, Νέα Υόρκη 2007.\nΤο Κίνημα στο Γουδή (1909) - η μεσολάβηση του Ελ. Βενιζέλου


14-02-2018, Σημαντική συνάντηση στην Αιανή για την Ανάπτυξη Καινοτόμων Μηχανισμών ...\nΜε πλήρη επιτυχία πραγματοποιήθηκαν οι δράσεις για την Ανάπτυξη Καινοτόμων Μηχανισμών Αλληλεγγύης ανάμεσα σε Δήμους στα χρόνια της κρίσης στο πλαίσιο του προγράμματος Europe For Citizens, το οποίο διοργάνωσε ο Δήμος Κοζάνης και η Δημοτική Κοινότητα Αιανής και συμμετείχαν ...\nΣτον τελικό του Κυπέλλου Ε.Π.Σ. Κοζάνης προκρίθηκε το απόγευμα της Τετάρτης η ομάδα της Κοζάνης, παρά την ήττα που δέχτηκε στην έδρα της από τον Μακεδονικό Σιάτιστας. με σκορ 1-0, στο πλαίσιο του επαναληπτικού ημιτελικού ανάμεσα στις δύο ομάδες. Οι «ερυθρόλευκοι» σε συνδυασμό με τον .\nΧημειοθεραπείας με επαρκή ιατρικό προσωπικό, εκφράζει με κατάθεση σχετικής ερώτησης προς το αρμόδιο Υπουργείο ο βουλευτής Κοζάνης Γιώργος Κασαπίδης. Σε πρόσφατη ανακοίνωσή του, ο Σύλλογος Καρκινοπαθών Εορδαίας κάνει λόγω για ανεκπλήρωτες υποσχέσεις και δεσμεύσεις των αρμοδίων .


Ιδού ο ναός της ΑΕΚ | Κάθε Μέρα\nΤρίτη 1 Δεκεμβρίου, 2020 22:44\nΑρχική Αθλητισμός Ιδού ο ναός της ΑΕΚ\nΙδού ο ναός της ΑΕΚ\nΟ Δημήτρης Μελισσανίδης παρουσίασε στο Δήμο Φιλαδέλφειας-Χαλκηδόνας το νέο γήπεδο που οραματίζεται για την ΑΕΚ και εφόσον προχωρήσει θα είναι έτοιμο τον Δεκέμβριο του 2015. “Οι Κυριακές μας πρέπει να επιστρέψουν εδώ!” Δείτε φωτογραφίες και video από την παρουσίαση.\nΕπιτέλους, είδαμε τα σχέδια του νέου γηπέδου της ΑΕΚ. Αυτού που οραματίζεται ο Δημήτρης Μελισσανίδης και -αν όλα πάνε καλά- θα ξεκινήσει να χτίζεται τον Ιανουάριο του 2014 και θα είναι έτοιμο τον Δεκέμβριο του 2015.\nΤο Δημοτικό Συμβούλιο ψήφισε ονομαστικά και επί της αρχής το σχέδιο που παρουσίασε ο Δημήτρης Μελισσανίδης. Το πλάνο της “Αγιάς Σοφιάς” εγκρίθηκε ομόφωνα και η ΑΕΚ επιστρέφει στο σπίτι της.\nΟ “Τίγρης” παρουσίασε τα σχέδιά του στο δημοτικό συμβούλιο της Νέας Φιλαδέλφειας, τονίζοντας πως: “Για εμένα δεν εννοείται ΑΕΚ χωρίς Νέα Φιλαδέλφεια και Νέα Φιλαδέλφεια χωρίς ΑΕΚ. Επιστρέφουμε στο σπίτι μας. Θέλουμε να χτίσουμε και πάλι στο σπίτι της ΑΕΚ. Θέλουμε να δώσουμε ζωή στην περιοχή, να φέρνουμε 1 εκ. κόσμο το χρόνο στην Νέα Φιλαδέλφεια. Οι Κυριακές μας πρέπει να επιστρέψουν και πάλι εδώ που τις ζήσαμε. Εδώ που μεγαλώσαμε. Από εσάς θέλω να ξέρω αν είστε δίπλα μας. Ζητάω την ομόφωνη έγκριση από εσάς για να ξέρω αν η ΑΕΚ και η Νέα Φιλαδέλφεια θα είναι και πάλι μαζί”.\nO Χάρης Τομπούλογλου, ο επικεφαλής της αντιπολίτευσης του Δήμου είπε: “Το σχέδιο που μας φέρατε σήμερα είναι πράγματι ένα έργο αθλητισμού και πολιτισμού. Σας ευχαριστούμε για την ελπίδα που μας δίνετε. Σε αυτό το σχέδιο δεν μπορεί κανένας καλοπροαίρετος άνθρωπος να έχει αντίρρηση. Ζητήσατε μια ξεκάθαρη αρχική άποψη. Εμείς λοιπόν λέμε το μεγάλο ναι”.\nΑπό την πλευρά της, η δήμαρχος Νέας Φιλαδέλφειας-Χαλκηδόνας, Ευτυχία Αποστολάκη, είπε μεταξύ άλλων: “Είναι ένα έργο παγκόσμιας πρωτοτυπίας και πως είναι ένα έργο που αποδεικνύει πως η ΑΕΚ θα γίνει βασίλισσα ξανά”.


ΚΟΛΛΙΑΣ ΓΙΩΡΓΟΣ "ΥΠΟΘΕΣΗ ΧΩΜΑΤΕΡΗΣ": Δεκεμβρίου 2009\nΤα φορτηγά που τρέχουν σαν τρελά στην λεωφόρο Νάτο μας έχουν τυλίξει σε ένα σύννεφο από κοκκινόχωμα και με δυσκολία διακρίνουμε ότι αυτά τα συντρίμμια στα δεξιά μας, είναι τα αρχαία αθηναϊκά τείχη. Οριοθετούν πλέον τη χωματερή που υψώνεται μπροστά μας και στρώνει το κόκκινο χαλί με τις αποπνικτικές μυρωδιές, αναδίδοντας όλη τη βρωμερή μεγαλοπρέπεια που της έστειλε σε σακούλες η Αθήνα, το περασμένο βράδυ.\nΛίγα χιλιόμετρα πιο κάτω, οι πύλες του λόφου των σκουπιδιών. Αμπαρωμένη μέσα στο γραφείο της, ελέγχει τις διελεύσεις των απορριμματοφόρων και των φορτηγών που κουβαλούν χώμα, η προϊσταμένη της χωματερής. «Είναι άγρια τα πράγματα επάνω. Καλή τύχη κοπελιά» εύχεται ενώ μας παραδίδει σε έναν από τους οδηγούς που εργάζονται στο χώρο, για να μας ανεβάσει στην κορυφή.\nΚαθισμένη στην καρότσα ενός αγροτικού, έχω κολλήσει τη μύτη μου στο μανίκι . Κοιτάζοντας ψηλά και δεν διακρίνεις ούτε ένα κομματάκι μπλε. Αν ο Χίτσκοκ είχε έρθει εδώ βάζω στοίχημα ότι θα είχε γυρίσει τους «Γλάρους». Χιλιάδες και καλοαναθρεμμένοι- τα φτερά τους, σε πλήρη διάταση, ξεπερνούν το ενάμιση μέτρο- καλύπτουν τον ουρανό και τον ορίζοντα και κράζουν δυνατά, δίνοντας το σήμα: είναι δέκα το πρωί. Τα απορριμματοφόρα ξεφορτώνουν την πρώτη «σοδειά». Ο Τζίμης, ο Παναγιώτης, η Μαρία, ο Ηλίας και οι περίπου 1300 τσιγγάνοι από την Αλβανία έχουν ήδη ανέβει στο χρυσωρυχείο τους. Περίπου 300 από την πλαγιά της χωματερής, όπου έχουν το μόνιμο «σπίτι» του, κάποιοι από τις γειτνιάζουσες φαβέλες. Οι τελευταίοι, έχουν πηδήξει τον περιφραγμένο χώρο από ένα ξεχαρβαλωμένο συρματόπλεγμα, -με μάρτυρες έξι αστυνομικούς που πάντα κάνουν τα στραβά μάτια- και τώρα ανηφορίζουν σέρνοντας τρέιλερ. «Τι να τους κάνουμε; Μπορείς να τους σταματήσεις;» μας ρώτησαν εν μέσω ειλικρινούς αδιαφορίας, οι αστυνομικοί.\nΣε λίγα λεπτά πατάω την κορυφή, αυτού του τέρατος που το μπουκώνουμε καθημερινά έξι με εφτά χιλιάδες τόνους φαγητό και βαριανασαίνει, ξεφυσώντας σαπίλα. Η ζωή εδώ εκτυλίσσεται σε δύο κόσμους. Κι είναι παράλληλοι. Ένας υπάλληλος, σε ρόλο κουμανταδόρου, καθοδηγεί τα απορριμματοφόρα στα ελεύθερα σημεία. Λίγο πιο πέρα η βασίλισσα της χωματερής, μια τσιγγάνα από την Αλβανία, γύρω στα 40, οργανώνει τους δικούς της- σε πιο φορτηγό να ορμήξουν. Αν είναι φορτηγό με πάνες ή με προϊόντα που έχει περάσει η ημερομηνία λήξης τους, θα γίνει χαμός. «Θα δεις τους Γιάννηδες –οι περισσότεροι επιλέγουν να τους λένε “Ιάνι”- να τρέχουν από το βουνό για να προλάβουν» λέει ο κύριος Δημήτρης που μας συνοδεύει. Τρέχουν ανά εκατοντάδες, κάτω από τα μαχαίρια των φορτηγών την ώρα που οι οδηγοί αδειάζουν το φορτίο και αρπάζουν ότι πέφτει από την καρότσα. Ξαφνικά το δέος που μου προκαλούν οι εικόνες γύρω μου είναι εντονότερο από την τάση για εμετό. Κάτω από τα σμήνη των γλάρων που κατασπαράζουν ότι βρουν βρίσκονται χωμένοι άνθρωποι. Έχουν βουτήξει κυριολεκτικά μέσα στα σκουπίδια και ψάχνουν. Μετά από ώρες συγκομιδής, πηγαινοέρχονται ανάμεσα στις μπουλντόζες κουβαλώντας τα ευρήματά τους. Μια μικρή τσιγγάνα, μπροστά μου κουβαλάει έναν βαρύ σάκο στην πλάτη και σέρνει ένα μισοσπασμένο παιδικό καροτσάκι. Είναι έγκυος και ούτε που έχει πατήσει τα δεκάξι. Δεν είμαι πια σίγουρη ότι η γη από κάτω μου τρέμει επειδή οι περνάνε οι μπουλντόζες. Νομίζω πως αγρίεψαν τα σκουπίδια που έχει καταπιεί και θα πεταχτούν από τα έγκατά της, έξω, για να μας φάνε. Με λαιμαργία. Όπως ο μικρός Τζίμης, πανευτυχής, τρώει μια σακούλα σάπια γαριδάκια που του έδωσε ο μπαμπάς του. «Ληγμένα είναι. Τι να κάνω; Είναι παιδί και τα θέλει». Αν σταθεί τυχερός και βρει κι άλλα σακουλάκια δεν θα του τα δώσει. Θα τα πουλήσει. Όχι στην μόνο στην τοπική αγορά των καταυλισμών. Και στις λαϊκές. (Τα Ηνωμένα Εθνη υπολογίζουν ότι στις πόλεις του Τρίτου Κόσμου το 1-2% των κατοίκων ζουν αποκλειστικά από συλλογή και πώληση σκουπιδιών). Αν τον προμηθεύσουμε με πολλά ληγμένα προϊόντα και μαζέψει αρκετό αλουμίνιο, θα εξασφαλίσει ένα καλό ποσό. Ένα πενηντάευρο. Θα είναι όλο δικό του, άλλωστε έξοδα για φαγητό δεν έχει. Και δεν πληρώνει ενοίκιο, μένει στον καταυλισμό που βρίσκεται στην πλαγιά της χωματερής και αποτελείται από έναν ξεσκισμένο τριθέσιο καναπέ, δυο τρεις καρέκλες και μερικά πεταμένα αφρολέξ. Εδώ, μια παρέα τσιγγάνων κάνει τώρα διάλειμμα και μοιράζεται μια κούτα με χαλασμένα αναψυκτικά. «Μη με κοιτάς. Ουστ!» μου λέει μια γυναίκα. Την φωνάζουν βασίλισσα της χωματερής. Προσπαθώ να της πιάσω την κουβέντα και αγριεύει. Πριν λίγη ώρα κυνήγησε με ένα σιδερένιο δρεπάνι, τον Τσιρώνη που πήγε να την φωτογραφήσει.\n«Δεν παίζεις με αυτούς» μου λέει ένας υπάλληλος, που μετράει περίπου τριάντα χρόνια στη χωματερή. «Τον βλέπεις αυτόν εκεί; Έλα εδώ εσύ!» φωνάζει σε έναν νεαρό που κατευθύνεται προς κάποιο απορριμματοφόρο. «Εσύ δεν με απείλησες χθες ότι θα με σκοτώσεις με μια πέτρα;». Ο νεαρός πλησιάζει, μαζί του έρχονται και οι φίλοι του, όλοι γύρω στα είκοσι. Η κουβέντα ανάβει. Και δεν ξέρεις ποιος έχει πιο πολύ δίκιο. Ο υπάλληλος που προσπαθεί να κάνει τη δουλειά του, λαμβάνοντας συνεχώς υπόψη τους τσιγγάνους, ή ο νεαρός τσιγγάνος που κολυμπάει όλη τη μέρα στα σκουπίδια, τα ξεδιαλέγει και τα βρίσκει ξανά θαμμένα. «Βοήθα με κι εσύ, για να σε βοηθήσω κι εγώ. Και σας παρακαλώ μην φέρνετε μωρά παιδιά. Εκείνος εκεί δεν είναι ούτε πέντε!» λέει δείχνοντας έναν μικρούλη. «Και μην κάθεστε κάτω από τα μαχαίρια. Θα σας σκοτώσουμε χωρίς να το καταλάβουμε!». Η χωματερή δεν είναι μόνο νεκροταφείο σκουπιδιών. Έχουν θαφτεί και άνθρωποι εδώ μέσα. «Δεν φαίνονται μέσα στα σκουπίδια. Χίλια τριακόσια φορτηγά ανεβαίνουν εδώ κάθε μέρα. Ένας να μην τους δει…Με τρόμο κάνουμε την δουλειά μας» λέει ένας εκ των οδηγών. Οι οδηγοί κάθονται σούζα. Αδειάζουν το φορτίο τους και μετά βοηθούν τους τσιγγάνους να μετακομίσουν προς τα κάτω. Στην ουσία είναι υποχρεωμένοι να το κάνουν. Κι αυτός είναι άτυπος νόμος της χωματερής. Γιατί αν αρνηθούν, το λιγότερο που μπορεί να τους συμβεί είναι να τους σπάσουν το παρμπρίζ. «Τις προάλλες τραυμάτισαν έναν οδηγό με γυαλί στο πρόσωπο και τον πλάκωσαν στο ξύλο». Στο καθεστώς αυτό, της μεταφοράς, έχει υποταχτεί μέχρι και ο στρατός. Έχω μπροστά μου ένα στρατιωτικό φορτηγό που ξεφορτώνει σκουπίδια κι έπειτα γεμίζει τσιγγάνους. Περιμένει να ανεβάσουν τα πράγματα και ξεκινάει. Από πίσω του τρέχουν οι τσιγγάνοι και με ένα σάλτο, βρίσκονται μέσα.\nΌταν πέφτει το βράδυ, όλα γίνονται πιο τρομακτικά. Δεν φαίνονται οι άνθρωποι και νομίζεις ότι τα σκουπίδια ζωντάνεψαν και περπατάνε με φακούς στο χέρι. Οι γλάροι μοιάζουν με κοράκια. Νομίζω ότι με ακολουθεί το φάντασμα εκείνης της κοπέλας που θάφτηκε ζωντανή, στα 13 της χρόνια και στοιχειώνει τις μνήμες των εργαζομένων. Από ψηλά βλέπω τις φωτιές που άναψαν στο Ψάρι. Στις φαβέλες εκείνες, ζουν οι Έλληνες τσιγγάνοι που με υποδέχτηκαν το πρωί.\n«Κουμπάρα, κουμπάρα, βάφτισέ μου τον μικρό!» Ακούω ακόμα τα γέλια της Μαρίας, της Φρειδερίκης, της Βασιλικής των τόσων παιδιών που πόζαραν για φωτογραφία. Και την αγωνία των μανάδων τους που τους φοράνε χύμα «μπειμπιλίνες» και ξαγρυπνούν πάνω από τα μωρά για να μην τα κατασπαράξουν τα ποντίκια. Μπορεί να τα αφήσουν νηστικά. Να τους δώσουν δυο κουταλιές νερόβραστο ρύζι. Αλλά από τα σκουπίδια δεν θα τα ταΐσουν. Πώς φτάνει μια μητέρα να ταΐσει το μωρό της κοτόπουλο λιωμένο μέσα στα σκουπίδια; Δεν είναι η εξαθλίωση της ανθρώπινης φύσης, ως έννοια. Είναι η εικόνα της. Τα αγριεμένα μάτια που θα μου χιμήξουν. Χωρίς τρυφερότητα, αξιοπρέπεια, όνειρα. Όλα θαμμένα μέσα στα σκουπίδια. Έξω μόνο το δρεπάνι. Αν με πειράξεις θα φύγεις από τη μέση.\nΦτάνω στο σπίτι και μπαίνω κατευθείαν στο μπάνιο. Ανοίγω τη βρύση- εκείνοι βουτάνε στα τρεχούμενα λήμματα. Θα κοιμηθώ χωρίς να φάω- δεν μπορώ- εκείνοι ίσως βρήκαν το ληγμένο γάλα που πέταξα χτες. Θα φιλήσουν την πεταμένη εικόνα των Αγίων Αναργύρων που βρήκαν το μεσημέρι, θα νανουρίσουν τα μωρά τους σε κομμένους κάδους σκουπιδιών και θα πέσουν για ύπνο. Ασφαλείς μέσα στο γκέτο που τους δημιουργήσαμε, για να μην κλέβουν εμάς. Ας κλέβουν τα σκουπίδια μας. Φοβάμαι να μάθω τι θα ονειρευτούν σήμερα. Αυτή η ιστορία είναι άλλωστε πολύ παλιά και πολύ μακρινή για μας! Ας γυρίσουμε στα καθαρά μας σπίτια. Καληνύχτα.\nδημοσιεύτηκε στο Vetomag 22.11.09\nΦΩΤΟ: Κώστας Τσιρώνης\nτι μας λες chicumita στις 5:51:00 μ.μ.\nΑνάρτηση από: ΓΙΩΡΓΟΣ ΚΟΛΛΙΑΣ στις 3:03 μ.μ. 1 σχόλιο:\nΝΑ ΠΟΙΟ ΕΙΝΑΙ ΤΟ "ΜΕΛΛΟΝ" ΤΟΥ ΧΥΤΑ ΣΤΟ ΓΡΑΜΜΑΤΙΚΟ!\nΒρέθηκε νεκρός στον ΧΥΤΑ Φυλής\nΤο σώμα του μικρού αθίγγανου εντόπισαν υπάλληλοι που εργάζονταν στον ΧΥΤΑ. Σύμφωνα με τα πρώτα στοιχεία, το αγόρι καταπλακώθηκε, καθώς έψαχνε μέσα στα σκουπίδια.\n("ΤΟ ΠΟΝΤΙΚΙ" 23-12-2009)\nΝα λοιπόν ποιό είναι το "μέλλον" του ΧΥΤΑ στο Γραμματικό! Αυτό είναι το σύγχρονο έργο που μας υπόσχονται οι κυβερνώντες! Μαζί σκουπίδια, και νεκροί άνθρωποι!\nΤέτοια γεγονότα δεν κάνουν τίποτα άλλο παρά να επιβεβαιώνουν τα επιχειρήματά μας για την καταστροφή στην οποία οδηγείται ο τόπος μας. Και να δικαιώνουν τον αγώνα μας.\nΑνάρτηση από: ΓΙΩΡΓΟΣ ΚΟΛΛΙΑΣ στις 2:41 μ.μ. Δεν υπάρχουν σχόλια:\nΑνάρτηση από: ΓΙΩΡΓΟΣ ΚΟΛΛΙΑΣ στις 9:29 π.μ. 2 σχόλια:\nΑνάρτηση από: ΓΙΩΡΓΟΣ ΚΟΛΛΙΑΣ στις 1:35 π.μ. Δεν υπάρχουν σχόλια:\nΈνα από τα πλέον φλέγοντα ζητήματα αποτελεί και το ζήτημα των απορριμμάτων και ο ισχύων αμαρτωλός περιφερειακός σχεδιασμός για την Αττική, ο οποίος ψηφίστηκε κατά τη διάρκεια της προηγούμενης κυβερνητικής θητείας του κόμματός σας, με αρμόδια Υπουργό ΠΕ.ΧΩ.Δ.Ε. την Βάσω Παπανδρέου. Είναι πλέον γνωστό σε όλους, ότι ο περιφερειακός σχεδιασμός και η χωροθέτηση του ΧΥΤΑ Κερατέας έγινε χωρίς καθόλου διάλογο, διαλύοντας την προηγούμενη συμφωνία με την ηγεσία του Υπουργείου, ώστε να χειριζόμαστε οι Δήμοι της Λαυρεωτικής μόνοι τα ελάχιστα απορρίμματά μας με σύγχρονη μέθοδο επεξεργασίας, κλείνοντας τις παράνομες χωματερές μας, χωρίς να δεχτούμε γι ‘αυτό το λόγο απορρίμματα από την Αθήνα αλλά και χωρίς να ζητούμε να δεχτούν τα απορρίμματά μας άλλοι χώροι ή κέντρα διαχείρισης έξω από τις περιοχές μας, λύση για την οποία η τότε Υπουργός – προτού υποκύψει στις ορέξεις του κ. Μπόμπολα κα της παρέας του – μας συνεχάρη για την πρωτοβουλία και τη βοήθεια που της παρείχαμε… Για τούτο και πέφτουν στο κενό οι διάφοροι συκοφαντικοί και τουλάχιστον γελοίοι ισχυρισμοί ότι τάχα προτιμούμε να έχουμε τις παράνομες χωματερές μας παρά τον αθηναϊκό ΧΥΤΑ, όταν μάλιστα κάποιοι ηθελημένα λησμονούν, ότι με την ανακύκλωση στην περιοχή μας – που φυσικά δεν μπορούσαν και αυτή να μας στερήσουν και με την οποία «δεν μιλιούνται» οι μεγάλοι παραγωγοί σκουπιδιών, η Αθήνα και ο Πειραιάς – έχουμε φτάσει να μειώνουμε τα απορρίμματά μας κοντά κατά το 1/3 του συνολικού τους όγκου… Ακόμη είναι τουλάχιστον ανήκουστο να εγκαλείται σήμερα η Κερατέα και το Γραμματικό, όταν η Ελλάδα κατηγορείται στο Ευρωπαϊκό Δικαστήριο όχι μόνο για της ανεξέλεγκτες χωματερέςαλλά και για το ΧΥΤΑ της Φυλής, τον οποίο χρησιμοποιούν κάποιοι με τις συμμορίες της Νύχτας που τους στηρίζουν, ως κοινή χωματερή, ενώ ακόμη δεν έχει κορεστεί. Αρκεί να αναφερθεί επίσης ότι επιστήμονες – και όχι διάφοροι παρατρεχάμενοι κινδυνολόγοι – μιλούν για ικανότητα του νόμιμου ΧΥΤΑ της Φυλής να δέχεται απορρίμματα με τους υπάρχοντες ρυθμούς από 7 έως και 15 χρόνια ακόμα.\nΤο μεγάλο φιάσκο ωστόσο της τότε ηγεσίας του Υ.ΠΕ.ΧΩ.Δ.Ε., των αετονύχηδων μελετητών, των κρατικοδίαιτων μεγαλοεργολάβων και των φασιστικής νοοτροπίας επικεφαλής του Ενιαίου Συνδέσμου Δήμων και Κοινοτήτων Αττικής, δεν μπορεί παρά να είναι η απόκρυψη της Μελέτης του Καθηγητή του Πολυτεχνείου Κρήτης κ. Αλέξανδρου Π. Οικονομόπουλου, που έγινε μάλιστα για λογαριασμό του εν λόγω Συνδέσμου και προτείνει ορθολογική οικονομικά και περιβαλλοντικά λύση με 10 Οργανωμένες εγκαταστάσεις διαχείρισης απορριμμάτων σε όλη τη χώραγια την εθνική κάλυψη και μακροπρόθεσμη επίλυση του προβλήματος. Προφανώς τότε τα συμφέροντα του συνόλου των Ελλήνων Πολιτών δεν υπερίσχυαν, έναντι όσων θα κατασκεύαζαν και θα διαχειρίζονταν τις 112!!!! νόμιμες χωματερές (ΧΥΤΑ), που σχεδιαζόταν να έχει μια μικρή χώρα σαν την Ελλάδα.\nΤα κριτήρια αποκλεισμού για τη επιλεγμένη θέση του Οβριοκάστρου Λαυρεωτικής στο Δήμο Κερατέας είναι λίγο ως πολύ γνωστά σε όσους ενδιαφέρονται ειλικρινά να ακούσουν γιατί όλα αυτά τα χρόνια αντιδρούμε. Τα έχετε πληροφορηθεί – θέλω να πιστεύω – δια του κ. Τηλέμαχου Χυτήρη σε συνάντηση με εκπροσώπους του Δήμου, που εσείς ο ίδιος ζητήσατε, αλλά πιθανόν και από την δική μου ανοιχτή επιστολή την 10η Ιουλίου 2009 μέσω των συνεργατών σας στον τότε υπεύθυνο για θέματα περιβάλλοντος του ΠΑ.ΣΟ.Κ. και νυν υφυπουργό Εξωτερικών κ. Σπύρο Κουβέλη, η οποία αναρτήθηκε σε πολλά sites στο διαδίκτυο. Ο Αρχαιολογικός χώρος του Οβριοκάστρου προστατεύεται αφενός ως ιστορικός Τόπος και τόπος ιδιαίτερου Φυσικού Κάλουςδιότι βρίσκεται στην ευρύτερη κηρυγμένη ζώνη της Λαυρεωτικής (ΦΕΚ 852/Β/3-9-1980) αλλά και ο ίδιος ο εν λόγω χώρος είναικηρυγμένος Αρχαιολογικός Χώρος ως Α’ Ζώνη Προστασίας(ΦΕΚ/1070/29-12-1995). Μέσα στο χώρο υπάρχουν τρεχούμενα νερά καθώς και το υδατόρευμα “Μουζάκι”, όταν το πλαίσιο για την νόμιμη χωροθέτηση ΟΕΔΑ – ΧΥΤΑ ορίζει σαν ελάχιστη απόσταση τα 300μ. από νερό ή υπόγεια ύδατα, τα δε 4 χμ, που απαιτούνται από κατοικημένη περιοχή έγιναν 2,5 χμ. σε ευθεία γραμμή και με οπτική επαφή από την πόλη της Κερατέας, ενώ 1200 μ. από τον κοντινό οικισμό της Πλάκας Κερατέας. Εξαιρετικά σημαντική παράμετρος αποτελεί και το σεισμικό ρήγμα, καταγεγραμμένο από το Ινστιτούτο Γεωλογικών και Μεταλλευτικών ερευνών (ΙΓΜΕ) στο γεωλογικό-τεκτονικό χάρτη Ελλάδος, που τέμνει κάθετα το χώρο, ο οποίος μάλιστα είναιπλήρης μεταλλευτικών στοών και αεραγωγών αποτέλεσμα της εξορυκτικής μεταλλευτικής δραστηριότητας τόσο κατά την αρχαιότητα όσο και κατά τη νεώτερη εποχή.\nΟι μέχρι τώρα συμπεριφορές, αναφορές και κινήσεις τόσο του Αντιπροέδρου, όσο και του κ. Υπουργού Εσωτερικών αλλά και της κ. Υπουργού Περιβάλλοντος της Κυβέρνησής σας φανερώνουν ότιείστε διατεθειμένοι να προχωρήσετε στην ΠΑΡΑΝΟΜΗ εφαρμογή του Περιφερειακού Σχεδιασμού χωρίς κανένα διάλογο και καμιά τροποποίηση, κωφεύοντας για μια ακόμη φορά – όπως κώφευαν και οι Κυβερνήσεις Σημίτη και Καραμανλή – για όλα τα παραπάνω και για το καθένα ξεχωριστά…\nΑνάρτηση από: ΓΙΩΡΓΟΣ ΚΟΛΛΙΑΣ στις 11:03 π.μ. Δεν υπάρχουν σχόλια:\nΝέα δεντροφύτευση στο "Μαύρο Βουνό" αποφάσισε η Επιτροπή Πρωτοβουλίας.\nΟι κάτοικοι της περιοχής επιμένουν να θεωρούν το "Μαύρο Βουνό" δικό τους μέρος, το οποίο σήμερα είναι υπό κατοχή. Κι αυτό το μέρος και θα το προστατεύουν από αυτούς που καταστρέφουν ότι έχει απομείνει από την καταστροφική πυρκαγιά και θα το αναβαθμίζουν με συνεχείς δεντροφυτεύσεις.\nΚαλείται κάθε πολίτης που διαθέτει ευαισθησία στην προστασία του\nπεριβάλλοντος, είτε από τις περιβαλλοντοκτόνες επεμβάσεις των ιδιωτικών συμφερόντων, είτε από άλλους παράγοντες (πυρκαγιές κ.λ.π.), να έρθει κοντά μας και να συμβάλλει στην προσπάθειά μας.\nΤην Κυριακή 6 Δεκεμβρίου 2009 συγκεντρωνόμαστε στην Πλατεία του Γραμματικού στις 11 το πρωί και πηγαίνουμε μαζικά στο "Μαύρο Βουνό" για την δεντροφύτευση.\nΑνάρτηση από: ΓΙΩΡΓΟΣ ΚΟΛΛΙΑΣ στις 11:46 π.μ. Δεν υπάρχουν σχόλια:


«Επιθέσεις» ψαριών σε λουόμενους σε παραλία της Μεσσαράς | Η Εφημερίδα των Συντακτών\nΔύο περιστατικά τραυματισμού λουόμενων, καταγράφηκαν σε παραλία της Μεσσαράς, μετά από επιθέσεις ψαριών.\nΤο Σάββατο ένα ψάρι γερμανός, δάγκωσε μία λουόμενη η οποία κολυμπούσε στη θάλλασα, σε παραλία της Μεσσαράς.\nΤην Kυριακή, στην ίδια θαλάσσια περιοχή, μια δράκαινα δάγκωσε μία ακόμη λουόμενη.\nΟι δύο τραυματίες νοσηλεύτηκαν στο Κέντρο Υγείας Μοιρών, όπου μετά από κατάλληλη θεραπεία, πήραν εξιτήριο.\nΟι αρμόδιες υπηρεσίες ερευνούν τα περιστατικά, προκειμένου να ελεγχθούν αν οι επιθέσεις ήταν τυχαίες ή κρύβεται κάτι διαφορετικό.


Απόδειξη της αγάπης στον Κύριο... | proseuxi.gr\nΑρχική » Θεολογικος Λογος » Απόδειξη της αγάπης στον Κύριο…\nΑπόδειξη της αγάπης στον Κύριο…\n2 Απριλίου 2020 - 14:48\nΑπόδειξη της αγάπης σου προς Αυτόν είναι η τήρηση των εντολών Του. Αρχή της αγάπης σου είναι η τελωνική ταπείνωση. Πλήρωμα της αγάπης σου είναι η νίκη κατά των δαιμονικών παθών και η κάθαρση της καρδιάς σου. Αποτέλεσμα της αγάπης σου είναι η κατοίκηση στην καρδιά σου Εκείνου που είπε· «Μακάριοι οι καθαροί τη καρδία, ότι αυτοί τον Θεόν όψονται» (Ματθ. 5. 8).\nΣχετικά άρθρα με «Απόδειξη της αγάπης στον Κύριο…»:\nΑπό τον Γολγοθά προς την Ανάσταση\nαγάπη Θεολογικός Λόγος Θεός Ιησους Χριστος Κύριος Χριστός


e-Epiloges: 1242, Επεσε ο Down Jones με ΅μηχανή΅\nΤο βάσανο μου έχει ένα ωραίο όνομα. Τεχνολογία Βελτίωση της καθημερινότητας με βάση τα επιτεύγματα της ηλεκτρονικής και των τηλεπικοινωνιών .\nΕν συντομία OTENET OnDSL αορίστου χρόνου (Digital Subscriber Line (DSL) Ένα modem Philips router Conn-x που τοποθετήθηκε το 2007 και λειτούργησε καλά μέχρι που στο επιτελείο των υπολογιστών του σπιτιού μου προστέθηκε το netbook Packard Bell.\nΈνας ωραίος και ανάλαφρος φορητός υπολογιστής. Το έκανα δώρο στον εαυτό μου μετά από πολλές έρευνες της αγοράς και συμβούλια με τους γνώστες του αντικειμένου. Για τα κείμενα που γράφω στα ταξίδια μου Ταξίδεψε μέχρι την Αυστραλία και απέδειξε ότι είναι ιδανικό για την δουλεία για την οποία προοριζόταν. Συνδέθηκα στο αεροδρόμιο του Dubai,Bangkok και Sydney και την στιγμή που ήταν τόσο άξιο έξω από την χώρα είπα να το δοκιμάσω και στο σπίτι μου. Εκεί την πάτησα.\nΔιευκρινίζω ότι δεν έχω φύγει από το ΟΤΕ όσο και δελεαστικές προτάσεις να έχω δεχτεί πιστεύοντας ότι πρέπει να βοηθήσω την ελληνική προσπάθεια στις τηλεπικοινωνίες(.δηλαδή όσο απέμεινε ελληνική). Άνοιξα ενημερωτικά φυλλάδια, μπήκα και στο ιντερνέτ και προσπάθησα να το συνδέσω με το ασύρματη δίκτυο .Βρέ καλέ μου ,βρέ χρυσέ μου. Τίποτα. Αυτό το μηχάνημα δεν λύγησε .Ανένδοτο και άκαρδο το Philips router Conn-x δεν άνοιξε τις γραμμές του για το μικρό μου netbook. Αφού είδα και απόειδα πήρα την απόφαση να καλέσω εξειδικευμένη βοήθεια .Δηλαδή το 1242 που λειτουργεί όλο το 24ωρο όλη την εβδομάδα.\nΚυριακή πρωί.8..30 ορεξάτη ξεκίνησα .\nΗ πρώτη κυρία μου έδωσε κάποιες οδηγίες ,μου ευχήθηκε καλή τύχη και με άφησε στην χαρά του Θεού για να κάνω restart.Επειδή έχω ζήσει παρόμοιες καταστάσεις ρώτησα αν ο ασθενής θα ζήσει; Δηλαδή τι θα γίνει αν αποτύχει το εγχείρημα. Μου είπε με ελαφρά την καρδία να ξαναπάρω στο ίδιο αριθμό. Δοκίμασα αλλά χωρίς αποτέλεσμα.. Η πρώτη αποτυχία δεν με πτόησε και ξαναπήρα για να ζητήσω βοήθεια. Απάντησε μία άλλη κυρία ή οποία μου έδωσε ακριβώς αντίθετες οδηγίες από την πρώτη. Υπό την δική της καθοδήγηση μπήκα στα άδυτα των συνδέσεων(WAN IP,gateway, primary DNS, Secondary DNS και άλλα τόσα).Ευχαρίστησα και ξαναπροσπάθησα βέβαιη ότι δόθηκε επιτέλους λύση.\nΞαναέκανα restart.Η γραμμή έκλεισε μόνη της ,μετά από μισή ώρα οδηγίες και αναγκάστηκα να ξαναπάρω .Αυτή τη φορά έπεσα πάνω σε έναν κύριο Παρθένη .Είχα την προνοητικότητα να ζητήσω όνομα. Αυτός με έβαλε να ανοίξω και το σταθερό υπολογιστή και να παίξω κοντσέρτο για δύο υπολογιστές , ένα modem και μία τηλεφωνική γραμμή. Δώστου και σκύψε για να περάσω το καλώδιο από ένα στο άλλο και με ποιο χέρι να κρατώ και το τηλέφωνο. Τέλος πάντων τα νεύρα μου φτάσανε σμπαράλια και αύξησα λίγο τα ντεσιμπέλ. .Και αυτός ο κύριος με διαβεβαίωσε ότι όλα θα πάνε καλά και με εγκατέλειψε. Όταν ζήτησα να είναι ο πάλι ίδιος στην γραμμή όταν θα ξαναπάρω μου υποσχέθηκε ότι θα προσέξει την γραμμή. Ξαναπήρα σε λίγο και ζήτησα τον ίδιο αλλά με πληροφόρησαν ότι είναι στην άλλη αίθουσα και είναι πολύ δύσκολο να συνδεθεί. Μίλησα αυτή την φορά με άλλον κύριο. Αυτός μου υπέδειξε πώς να αλλάξω κωδικό και τύπο σύνδεσης (από WEPσε WAP).Πάνω στο άψυχο πτώμα του netbook είχανε περάσει τέσσερις σπεσιαλίστες αλλά δεν έδινε σημάδια ότι θα ζήσει .Η σύνδεση με το δίκτυο συνέχιζε να είναι αδύνατη λόγω μη σωστών παραμέτρων.\nΗ ώρα είχε πάει 11.30 εγώ βρισκόμουνα μπροστά σε δύο υπολογιστές με ανοικτές οθόνες και δύσκολη πρόσβαση στο ασύρματο δίκτυο. Η πέμπτη επικοινωνία που είχα με το 1242 έγινε με μία κυρία που με βοήθησε να αλλάξω πάλι κωδικό πρόσβασης και να προσθέσω στην λίστα άλλες δύο τυπικές συνδέσεις με διαφορετικούς κωδικούς και άλλο chanell. Ζαλισμένη την ρώτησα πως γίνεται να ξεκινάς την επισκευή ,έστω και τηλεφωνική , με ένα άτομο και να φτάσεις σε πέντε . Μου δήλωσε ότι δεν μπορεί να βοηθήσει άλλο και πρέπει να πάω σε ειδικό. Συντετριμμένη κοίταξα τις δύο οθόνες. Δεν θυμόμουν πλέον ούτε πως ήταν οι κωδικοί και ποια ήταν τα αρχικά στοιχεία της προσβασιμότητας .Έμεινα με μία μεγάλη απορία και απογοήτευση που μετά από 3 ώρες δεν είχα καταφέρει τίποτα. Κουρασμένη και με το κεφάλι γεμάτο τεχνικές προδιαγραφές και στοιχεία σκέφτηκα για τι κανένας εκεί σε αυτό το γραφείο δεν μπαίνει λίγο στο πετσί του πελάτη.\nΠως θα αισθανόντουσαν αυτοί αν ήταν ασθενείς και την χειρουργική επέμβαση την ξεκινούσε εγώ, ως γιατρός (που ήξερα και το ιστορικό )και μετά θα ερχόταν άλλοι τέσσερις που θα κόβανε και θα έραβαν χωρίς να δώσουν λύση στο πρόβλημα; Θα ζούσε ο ασθενής;\nΚατηγορίες-key word Communication, Hliopoulou J., Personal Computer\nBlack Bedlam 31 Μαΐου 2010 - 1:34 π.μ.\nΓια σκέψου και φαίνεται ότι γνωρίζεις από τεχνολογία και ηλεκτρονικά .Φαντάζεστε εμένα που βρέθηκα σε παρόμοια θέση και να τρέχω από το ένα δωμάτιο στο άλλο,γιατί το δικό μου 13801 δεν φτάνει που ήταν σαν την Λερναία ύδρα με 7 κεφάλια και 7 διαφορετικές φωνές και απόψεις. Να μου λέει να κλείσω το windows και εγώ να τρέχω να κλείνω το παράθυρο στο studio, να ψάχνω για "καρτέλες"στα συρτάρια και να θέλω να φωνάξω ΒΟΗΘΕΙΑΑΑΑΑΑ αλλά να ξέρω ότι δεν πρόκειται να με ακούσει κανείς.ΚΌΛΑΣΗ !!! Σε καταλαβαίνω.Νομίζω πως πρέπει να προετοιμαζόμαστε γιατί θα χαλάσει όλόκληρη η μηχανή και δεν ξέρω ποιος θα μπορέσει να απαντήσει στο ΒΟΗΘΕΙΑΑΑΑ που θα ακούγετε από παντού.


Αρχιεπίσκοπος Κύπρου: Οι διαμαρτυρόμενοι είναι άθεοι και κράχτες της αριστεράς – Newsbeast\nΕκπαιδευτικοί ζητούν να καταργηθεί η αργία της ονομαστικής γιορτής του\nΑυτό φαίνεται πως ενόχλησε ιδιαίτερα τον Αρχιεπίσκοπο Κύπρου που ανέφερε πως κάποιοι εκπαιδευτικοί είναι οκνηροί, ενώ τόνισε πως δεν θέλουν τα τετράμηνα γιατί θα φανεί ποιοι δουλεύουν και ποιοι όχι.\nΣε δηλώσεις του στο ΡΙΚ ο προκαθήμενος της Εκκλησίας, εξέφρασε την απορία του για τους λόγους της διαμαρτυρίας έξω από την Αρχιεπισκοπή, με αφορμή την ονομαστική του εορτή.\n«Εγώ ο ίδιος εδώ και καιρό ζήτησα την κατάργηση της αργίας στην γιορτή μου. Παλιά σεβόντουσαν την γιορτή του Αρχιεπισκόπου, σήμερα δεν τη σέβονται», είπε ο Αρχιεπίσκοπος.\nΚαι πρόσθεσε «έχω ακούσει από τις δηλώσεις τους ότι θα έρθουν με μια βίτσα και ένα διαβατήριο. Το θέμα της βίτσας εγώ το είπα γιατί οι κύριοι καθηγητές θέλουν βίτσα γιατί διότι δεν θέλουν να εργάζονται. Αν είχαν λίγο σεβασμό προς την Εκκλησία δεν θα το έκαναν και είναι ντροπή τους».\n«Δεν τους προκαλεί ντροπή να διαμαρτυρηθούν προς την εκκλησία;», διερωτήθηκε ο Αρχιεπίσκοπος, αναφέροντας «εγώ εκπροσωπώ την Εκκλησία. Αν εκπροσωπούσα μόνο τον εαυτό μου καλά να μου κάνουν, αλλά εκπροσωπώ την Εκκλησία».\n«Είναι πολύ μικροί», συνέχισε ο Αρχιεπίσκοπος, «για να σηκώσουν το αδύνατο ανάστημα τους, έναντι της εκκλησίας. Και εν πολλοίς λυπούμαι που το λέω, είναι κράχτες της αριστερά και να πάψουν να είναι κράχτες κάποιου κόμματος. Και οι αριστεροί ποιοι είναι;\nΕκείνοι που δεν έχουν καλές σχέσεις με την εκκλησία. Πέντε, δέκα πενήντα. Δεν είναι παραπάνω αυτοί που είναι άθεοι. Οι περισσότεροι αριστεροί, είναι καλοί άνθρωποι θρησκευόμενοι άνθρωποι, εκκλησιάζονται και σέβονται την Εκκλησία. Και δυστυχώς αυτοί οι πέντε, οι δέκα, οι πενήντα τους εκμεταλλεύονται και δεν το καταλαβαίνουν δυστυχώς».\nΣΧΕΤΙΚΑ TAGSαθεοι ΑρχιεπισκοποΣ Κυπρου αρχιεπισκοποΣ Κυπρου ΧρυσοστομοΣ διαμαρτυρομενοι εκπαιδευτικοι ΚυπροΣ\n• Κύπρος: Στους 13 οι νεκροί από τον κορονοϊό\nΤριτη, 03 Μαρτιου 2020, 1:03\nείναι αυταπόδεικτη η προσυμπαντικότητα της προσωποσύνης;\nΕσύ αποδέχεσαι ως αυταπόδεικτη την προσυμπαντικότητα της έννοιας του προσώπου; Είναι αυτονόητο να θεωρείται η έννοια του προσώπου/νοοφορέα ο κοσμογόνος πανσκοπός ή μήπως έτσι ισχυρίζονται τα μέτριας ευφυΐας πρόσωπα;\nμη εθνικοποίηση προσωπικών πεποιθήσεων\nΗ αρχή της πλειοψηφίας βάσει των ανθρώπινων δικαιωμάτων δεν αιτιολογεί την εθνικοποίηση προσωπικών πεποιθήσεων σε εθνική σημαία και Σύνταγμα χώρας. Οι αξίες ιεραρχούνται. Η κρατικοποίηση μίας δοξαστικής παράδοσης δεν είναι ανώτερη αξία από την μη παραβίαση του ατομικού χαρακτήρα των προσωπικών πεποιθήσεων. Η κρατικοποίηση δεν είναι ο μόνος τρόπος σεβασμού μίας από τις πολλές παραδόσεις ενός έθνους.\nIs immateriality a personhood-biased something and not utter nothing?\nI love science and definitions, not based on common sense, because common sense being useful in everyday life, is personhood-biased as a means to understand the cosmomechanics (how this or other cosmoi function).\nAny process, either creates matter (patterns in nothing, that\_'s the quantum foam; see: Robert W. Spekkens at the Perimeter Institute) being fundamental like the electron field and all the other fields in physics we have proof they exist, or like thought aren\_'t cosmically fundamental (because the universe isn\_'t personhood-biased) is based on matter.\nΟταν τα μαρξιστοειδη προσκυνουν και λατρευουν την αψυχη μούμια του αργιεγκληματία Λένιν αυτο δεν θεωρειται θρησκευτικος δογματισμος και σκοταδισμος.\nΔύο μέτρα και δύο σταθμά υποκριτρς αριστεροί, γ@μω τον \_'προφήτη\_' σας τον εβραιο-Μαρξ σας !!!\nΚυριακη, 08 Μαρτιου 2020, 4:14\nΟι Μυκηναίοι ήταν Αιρετικοί Εβραίοι στην πίστη: 1. πριν την γέννηση του Ισραήλ το οποίο διαμορφώθηκε μετά την Καταστροφή της Ύστερης Εποχής του Χαλκού από τους Λαούς της Θάλασσας, 2. πριν την γέννηση του Ιησού Χριστού. Εγώ προσωπικά είμαι αντικομμουνιστής, χρηματόφιλος, άθεος και υπέρμαχος της ελεύθερης αγοράς. Μαρξ και Ιησούς ήταν σχιζοτυπικοί σαν εσένα προσωποκεντριστή σε κοσμολογικό επίπεδο.\nΤεταρτη, 13 Νοεμβριου 2019, 17:21\nΣτην Εκκλησία γιορτάζουμε ως αργία μόνο τις εορτές του Χριστού, του Αγίου Πνεύματος και της Παναγίας. Επίσης, των Αγίων που είναι πολιούχοι σε κάθε πόλη. Είναι σημαντικό ότι ο ίδιος ζήτησε να μη γιορτάζεται.Αυτά είναι κατάλοιπα από ασιατικές, αιγυπτιακές και ρωμαϊκές εποχές,που πέρασαν στον καθολικισμό και σε κοσμικές δικτατορίες όπως φασισμός, ναζισμός και σταλινισμός.Οι άθεοι δικτάτορες έχουν μεγάλη παράδοση στις ονομαστικές τους γιορτές γιατί λόγω αθεΐας \_"θεοποιούσαν\_" τους εαυτούς τους και ο κόσμος επιβαλλόταν να τους λατρεύει παρόμοια.Άρα είναι αστείο οι άθεοι να μιλάνε για τέτοιο θέμα.\nκοίτα κάτι τύπους\nΤεταρτη, 13 Νοεμβριου 2019, 17:17\nΤεταρτη, 13 Νοεμβριου 2019, 16:01\nΜετά την επιστροφή στο μεσαίωνα από τη ΝΔ ακολουθεί και η εκκλησία της Κύπρου!\nΤεταρτη, 13 Νοεμβριου 2019, 15:48\nΔυστηχως Η Εκκλησία έχει απορρίψει την Καινή Διαθήκη, μέσα από την Οποία, ο Ανθρωπος, έρχεται στην Επίγνωση, της Μεγάλης Θυσίας του Ιησού Χριστού, έρχεται στην Επίγνωση, τι ζητά ο Θεός από το πλάσμα Του, και η Αλλαγή, που γίνεται μέσα στον Εσωτερικό κόσμο του Ανθρώπου, για να γίνει, ένα εύχρηστο σκεύος στην κοινωνία. Όταν φυτεύουμε ένα δένδρο, από μικρό που είναι το στηρίζουμε, το περιποιομαστε, του ρίχνουμε, τα απαραίτητα λιπάσματα για την τροφή του, και όταν βγάζει άγρια κλαδάκια, τα Κόβουμε, που είναι ακόμη Τρυφερά. Διότι, άμα τα αφισουμε, θα γίνουν σκληρά, θα βγουν άλλα, αι και μετά θέλουν πριόνι. Έτσι δυστηχως είναι και ο άνθρωπος. Όταν δεν πάρει την Πραγματική πνευματική τροφή, που είναι μέσα στην Καινή Διαθήκη, και όχι την τροφή των θρησκειών, δυστηχως θα γίνει ένα άγριο δέντρο, και θα κοιτάει μόνον το προσωπικό του συμφέρον, και το Εγώ του\nΤεταρτη, 13 Νοεμβριου 2019, 16:31\nΟταν σε συμβούλευσα να κάνεις το εμβόλιο,με αγνόησες..\nΤεταρτη, 13 Νοεμβριου 2019, 17:09\nΈτσι η αλλιώς, εσύ έχεις έλθει από τους πιθήκους, οπότε, η πίττα που δεν τρως, τι σε νοιάζει κι αν καεί. Τώρα θα μιλήσουμε λίγο σοβαρά. Υπάρχουν 2 περιπτώσεις. Η Υπάρχει Θεός, η όχι. Εσύ, όχι στο βάθος της καρδιάς σου, διότι τα κρυφια της καρδιάς μας, τα γνωρίζει μόνον ο Θεός, δεν πιστεύεις ότι Υπάρχει. Σε όλη την περίοδο, ξέρεις πόσοι άνθρωποι, σαν και εσένα είπαν δεν υπάρχει Θεός? Αναριθμητοι. Στις ημέρες που έχω γνωρίσει, τον Ιησού Χριστό, δεν μετριούνται. Ευτυχώς, όπως και σε μένα, δεν ακούει ο Κύριος, το στόμα μας, αλλά βλέπει, την καρδιά μας, και γνωρίζει, αν θα τον δεχτούμε η όχι. Φέρνει συνθήκες στην ζωή μας, για να πάρουμε την πρόσκληση Του. Άπλωσε το χέρι σου, για να την παραλάβεις.Τωρα που είναι καιρός ευπρόσδεκτος, σήμερα που είναι ημέρα σωτηρίας.\nΞέρει κανείς με ποια ομάδα παίζει τη Κυριακή ο Ολυμπιακός ???\nΤι σχέση έχει η εκκλησία με τη θρησκεία???\nΗ εκκλησία είναι γεμάτη με παιδεραστές!\nΜήπως και η θρησκεία?\nΤεταρτη, 13 Νοεμβριου 2019, 16:38\nΣε θυμάμαι πιτσιρικά στο κατηχητικό.\nΤεταρτη, 13 Νοεμβριου 2019, 19:36\nΕμμέσως δηλώνεις παιδεραστής????\nΤώρα τι θέλεις να σου πούμε, συγχαρητήρια?\nΟυστ από δω ανώμαλε παιδεραστή. Άμα σε πιάσω στα χέρια μου θα σε τσακισω παλιό άρρωστε!\nΤεταρτη, 13 Νοεμβριου 2019, 14:52\nΕίπε κάτι που δεν γνωρίζουμε ή δεν ισχύει;\nκαμια πισινα στην ταρατσα της αρχιεπισκοπής θα ξαναβαλεις?\nΤεταρτη, 13 Νοεμβριου 2019, 14:46\n«Εγώ ο ίδιος εδώ και καιρό ζήτησα την κατάργηση της αργίας στην γιορτή μου. ........... ΑΛΛΟ ΖΗΤΗΣΕΣ ΑΛΛΟ ΕΓΙΝΕ ΚΑΤΑΡΓΗΘΗΚΕ ΑΛΛΟ ΕΧΕΙΣ ΑΔΙΚΟ ΕΧΟΥΝΕ ΔΙΚΙΟ....ο Αρχιεπίσκοπος, αναφέροντας «εγώ εκπροσωπώ την Εκκλησία. Αν εκπροσωπούσα μόνο τον εαυτό μου καλά να μου κάνουν, αλλά εκπροσωπώ την Εκκλησία» Η ΑΡΓΙΑ ΓΙΑ ΤΟ ΟΝΟΜΑ ΣΟΥ ΕΙΝΑΙ ΠΡΟΣΩΠΙΚΟ ΑΤΟΜΙΚΟ ΕΚΠΡΟΣΩΠΕΙ ΕΣΕΝΑ ΤΟΝ ΕΑΥΤΟ ΣΟΥ ΟΧΙ ΤΗΝ ΕΚΚΛΗΣΙΑ ΔΕΝ ΕΙΝΑΙ ΕΚΚΛΗΣΙΑΣΤΙΚΗ ΕΟΡΤΗ , ΑΚΟΜΑ . ΑΡΑ ΟΛΟ ΤΟ ΠΑΚΕΤΟ ΣΟΥ ΚΑΚΩΣ ΣΥΝΕΧΙΖΕΙ ΝΑ ΥΠΑΡΧΕΙ ΚΑΙ ΚΑΛΩΣ ΣΕ ΕΧΟΥΝ ΣΤΗΝ ΜΠΟΥΚΑ . ΤΑ ΥΠΟΛΟΙΠΑ ΕΙΝΑΙ ΣΑΛΤΣΕΣ ΓΙΑ ΤΑ ΜΑΚΑΡΟΝΙΑ .\nΤεταρτη, 13 Νοεμβριου 2019, 14:44\nΩραίο το ποιήμα με πολίτικές προεκτάσεις, λες και οι άθεοι υπάρχουν μόνο στην αριστερά...\nΣιγά μην τον γιορτάζουν κιολας, το απομεινάρι του μεσαίωνα...\nΤεταρτη, 13 Νοεμβριου 2019, 14:33\nΜίλησε από το χρυσό του θρόνο ο αρχιεπίσκοπος για να πει τεμπέληδες τους καθηγητές που ζητούν κατάργηση της αργίας. Θα μας τρελάνουν οι παπάδες\nΑν ήταν του Λένιν του Σταλιν του Μαρξ\nΤριήμερο αργία για τον καθένα...για να μην ξεχνιόμαστε εν έτη 2020.\nΤεταρτη, 13 Νοεμβριου 2019, 14:00\nΕίναι δηλαδή φυσιολογικοί άνθρωποι σε σχέση με θρησκοληπτα ψώνια σαν και εσένα που φόρεσες ένα ράσο και νομίζεις ότι προσφέρεις κάτι στην κοινωνία\nΤεταρτη, 13 Νοεμβριου 2019, 13:54\nΣε ποιο έτος είπαμε είμαστε ? Σε ποια εποχή ?\nΚάποιοι θέλουν επιστροφή στον αθεϊστικό μεσαίωνα\nΤεταρτη, 13 Νοεμβριου 2019, 14:14\nΓια όσους δεν ξέρουν.Ο αθεϊσμός πέθανε το 1991. Και κάτι εκατομμύρια θύματα του στα γκουλάγκ.\nΤεταρτη, 13 Νοεμβριου 2019, 15:56\nΔώσε σανό θείε!\nΤεταρτη, 13 Νοεμβριου 2019, 14:12\nΣε αυτήν που σε τσούζει πιο πολύ.\nΚαι σε ποια\nΤεταρτη, 13 Νοεμβριου 2019, 14:11


Playa Sa Riera (Μπεγκούρ, Ισπανία) - Κριτικές - TripAdvisor\nPlaya Sa Riera: Εστιατόρια στην περιοχή\nΜπεγκούρ: Όλες οι δραστηριότητες\nΔραστηριότητες κοντά σε: Playa Sa Riera\nPlaya Sa Riera, Μπεγκούρ - Κριτικές\nΝο 3 από 15 δραστηριότητες - Μπεγκούρ\nΠολύ ωραίο, μικρό και φιλόξενο beach\nΈχουμε μείνει εδώ με φίλους στο το Σάββατο. Η παραλία είναι μικρό και φιλόξενο, πολλές οικογένειες και ήρεμη ατμόσφαιρα. Το νερό ήταν εξαιρετικά ζεστό στα τέλη Ιουλίου και σαφής. Δεν είναι πολύ δύσκολο να το βρεις σκιά. Υπέροχα μέρη για να φάτε στη γύρω περιοχή....Συνιστούμε ανεπιφύλαχτα Begur Ξενοδοχείο.Περισσότερα\nJeroen v v\nΩραία παραλία, αλλά με πολύ κόσμο το καλοκαίρι\nΩραία μικρή παραλία με λίγα μέρη για να φάτε σε κοντινή απόσταση. Μην πάτε εδώ στην υψηλή σεζόν περίμενα πολύ χώρο για να μετακινήσετε· είναι γεμάτο, ιδιαίτερα τα Σαββατοκύριακα\nΜικρό φιλικό θέρετρο\nΟικογένειες με μικρά, αλλά μεγάλη αμμώδη και βότσαλα / παραλία με βότσαλα προφυλαγμένων σε ένα πολύ όμορφο κόλπο. Το νερό ήταν σαφής και φαίνονταν καθαρά. Το Μάιο (χαμηλή σεζόν), υπήρχαν μερικά μπαρ και εστιατόρια που σερβίρουν φαγητό και ποτό. Ιδανικό για οικογένειες ή άτομα που...θέλουν ένα ήσυχο πιο οικεία τοποθεσία.Περισσότερα\nΕκπληκτική μικρή παραλία\nΥπέροχη μικρή παραλία. Εκπληκτική θέα στους βράχους και τα αλιευτικά σκάφη. Υπήρχαν εγκαταστάσεις τουαλέτας και μικρά εστιατόρια δίπλα στην είσοδο. Ακόμη σταθμεύει έξω από το ξενοδοχείο θα βρείτε ένα σούπερ μάρκετ τόσο επιβιβάζονται bits για δείπνο στο δρόμο για το σπίτι. Τα παιδιά λάτρεψαν τη...θάλασσα.Περισσότερα\nΤο μικρό, όμορφο cove beach περιβάλλεται από ένα πανέμορφο χωριό. Όμορφο νερό. Η άμμος είναι ωραίο. Πολλά εστιατόρια δίπλα στο νερό.\nΔείτε και τα 16 κοντινά ξενοδοχείαΔείτε και τα 90 κοντινά εστιατόριαΔείτε και τα 16 κοντινά αξιοθέατα\nΛάβετε γρήγορα απαντήσεις από το προσωπικό του Playa Sa Riera και από προηγούμενους επισκέπτες.


Νησιά Φίτζι: Άρωμα Ειρηνικού, φυσικά κάλλη, τροπικές παραλίες | Ταξίδια\n4 Αυγ 2020 , Από: Στέλλα Βασιλάκη\nΤα νησιά Φίτζι είναι νησιωτικό κράτος, το οποίο περιλαμβάνει 322 νησιά, εκ των οποίων τα 106 κατοικούνται μόνιμα, και 522 νησίδες. Στα δύο μεγαλύτερα νησιά, ζει το 87% του συνολικού πληθυσμού. Κυριότερες νήσοι είναι η Viti Levu με έκταση 10 τ.χλμ και η Vanua Levu με έκταση μόλις 5,5 τ.χλμ. Πρωτεύουσα είναι η Σούβα που βρίσκεται στη νότια ακτή της Viti Levu. Τα νησιά Φίτζι για πολλούς θεωρούνται ένας επίγειος παράδεισος με φυσικά κάλλη, τροπικές παραλίες και άρωμα Ειρηνικού. Στο άρθρο αυτό θα ταξιδέψουμε μαζί ως εκεί και θα σου δοθούν διάφορες ιδέες σχετικά με το τι μπορείς να δεις και να κάνεις, όταν επισκεφτείς τα νησιά Φίτζι.\nΕπίσκεψη στο Denarau\nΤο Denarau είναι ένα νησάκι που ενώνεται με γέφυρα με το κεντρικό νησί των Φίτζι. Πρόκειται για το πιο τουριστικό μέρος των νησιών Φίτζι και σχετικά το πιο ακριβό, καθώς έχει αρκετά ξενοδοχεία πολλών αστέρων, μαρίνα για yacht και αρκετά ακριβά εστιατόρια. Η θέα της μαρίνας σου δίνει την αίσθηση του εξωτικού τοπίου, καθώς βρίσκεται ανάμεσα σε ψηλά δέντρα και κατά βάση φοίνικες. Στο Denarau λόγω του κοσμοπολίτικου χαρακτήρα του, μπορείς να βρεις ό,τι θες από άποψη φαγητού, ποτού ρούχων και επωνυμιών. Αρκεί να σκεφτείς ότι στο Denarau υπάρχουν μαγαζιά που μπορούν να σου προσφέρουν το γνωστό ελληνικό “γύρο”, καθώς επίσης και γνωστές επωνυμίες ρούχων όπως gucci, armani και massimo duti. Σίγουρα η εμπειρία από την επίσκεψη σε ένα τέτοιο μέρος το οποίο για τα ελληνικά δεδομένα είναι σχετικά φθηνό, δεν θα πρέπει να λείπει από την ταξιδιωτική εμπειρία σου στα νησιά Φίτζι. Ένα tip που θα σε βοηθήσει, όταν επισκεφθείς τα νησιά Φίτζι, είναι η αναλογία ευρώ με το τοπικό τους δολάριο. Συγκεκριμένα, θα πρέπει να θυμάσαι ότι 10 δολάρια είναι ουσιαστικά 4 ευρώ.\nΠηγή εικόνας: booking.gr\nΒόλτα στο κέντρο του Νάντι\nΤο Νάντι αποτελεί το τρίτο μεγαλύτερο αστικό κέντρο των νήσων Φίτζι και βρίσκεται στη δυτική πλευρά του Βίτι Λέβου. Εκεί αξίζει να επισκεφτείς την τεραστίων διαστάσεων αγορά, η οποία διαθέτει ό,τι θέλεις. Μπαίνοντας στην αγορά βρίσκεσαι μπροστά από τεράστιους πάγκους λαχανικών και φρούτων, ενώ συνεχίζοντας παρακάτω μπορείς να βρεις μεγάλους πάγκους με προϊόντα ιχθυοκαλλιέργειας. Στο Νάντι αξίζει να δοκιμάσεις το τοπικό ποτό που πίνουν στα νησιά Φίτζι, το λεγόμενο “κάβα”. Πρόκειται για ένα είδους “σκόνης” από φυτά, το οποίο αναμειγνύεται με νερό και μετά φιλτράρεται από ειδικά δοχεία, ώστε να αφήσει μόνο το χυμό από τα φυτά. Στο Νάντι, θα βρεις κατά βάση εμπορικά μαγαζιά με τοπικά προϊόντα και σουβενίρ, όπως ξύλινες μάσκες και ξύλινα αγαλματίδια.\nΝησιά Φίτζι και γνωριμία με τα φυσικά κάλλη\nΤα νησιά Φίτζι διαθέτουν περίπου 1600 χλμ ακτογραμμής και περίπου άλλα τόσα χιλιόμετρα πυκνών δασών. Ξύλινα μονοπάτια θα σε μεταφέρουν στο πιο όμορφο θέαμα της φύσης, οδηγώντας σε να δεις καταπράσινα τοπία, γεμάτα με δέντρα και εξωτικά φυτά. Πρόκειται για ένα μοναδικό θέαμα, το οποίο αξίζει να δεις, καθώς θα ακούσεις νερά να τρέχουν, θα δεις τεράστια δέντρα αλλά και τεράστιες ρίζες από δέντρα, που θα σε μεταφέρουν σε έναν επίγειο παράδεισο που δεν έχεις φανταστεί. Μάλιστα, στις ζούγκλες των νησιών Φίτζι θα δεις αρκετά δέντρα μεγάλης ηλικίας, τα οποία λόγω του χρόνου και των αλλαγών των καιρικών συνθηκών έχουν αποκτήσει περίεργα σχήματα στους κορμούς και στα κλαδιά τους, δημιουργώντας έτσι ένα ειδυλλιακό τοπίο. Άλλωστε, το γεγονός ότι τα νησιά Φίτζι προσφέρουν ένα τόσο ειδυλλιακό θέαμα, ενώ παράλληλα είναι αποκομμένα από τον υπόλοιπο κόσμο, είναι κάτι που τα καθιστά ιδανικό προορισμό. Μάλιστα, αν θέλεις να ανακαλύψεις καλύτερα τα φυσικά κάλλη των νησιών Φίτζι, τότε θα πρέπει να επισκεφτείς τους καταρράκτες Biasevu, που είναι οι πιο δημοφιλείς καταρράκτες των νησιών Φίτζι. Τα τρεχούμενα νερά σε συνδυασμό με το μαγευτικό τοπίο που δημιουργούν τα δέντρα και τα φυτά, θα σε μαγέψει!\nΠηγή εικόνας: sonyvandevelde.gr\nΒόλτα στη Σούβα\nΗ Σούβα αποτελεί την πρωτεύουσα των νησιών Φίτζι. Εκεί, η ανάπτυξη είναι πολύ μεγαλύτερη από άλλες νησίδες των Φίτζι. Υπάρχουν δηλαδή μεγάλες εμπορικές αλυσίδες φαγητού, όπως τα MacDonald’s και KFC. Στη Σούβα, υπάρχουν συγκεντρωμένα τα μουσεία των νησιών Φίτζι. Μάλιστα, μπορείς να επισκεφτείς το ιστορικό μουσείο, στο οποίο θα μάθεις για την ιστορία και τη συγκρότηση των νησιών καθώς και την αποικιοκρατία που δέχτηκαν από αμερικανικές δυνάμεις κατά τα πρώτα χρόνια. Στη συνέχεια, φεύγοντας από το μουσείο μπορείς να επισκεφτείς το εμπορικό κέντρο της Σούβα. Εκεί, θα έχεις την δυνατότητα να βρεις ό,τι μαγαζί θέλεις, αφού περιλαμβάνει σούπερ μάρκετ, μαγαζιά με είδη ενδυμάτων και υποδημάτων, είδη για το σπίτι και γενικότερα ό,τι θέλεις. Όπως και στο Νάντι, έτσι και στη Σούβα μπορείς να βρεις μια τεραστίων διαστάσεων αγορά με ό,τι θέλεις τόσο από τρόφιμα, όσο και από φρούτα και λαχανικά.\nΠηγή εικόνας: kayak.gr\nΕπίσκεψη στο Bird Island\nΣ’ αυτόν τον προορισμό θα ανακαλύψεις πολύ καλύτερα τα φυσικά κάλλη και τις τροπικές παραλίες αυτού του τόπου, αφού είναι αμέτρητα. Θα έχεις την ευκαιρία να περπατήσεις μέσα σε φοινικόδαση και σε ζούγκλες και να κολυμπήσεις στα καταγάλανα νερά των τροπικών παραλιών των νησιών Φίτζι. Μάλιστα, όντας ένα μέρος ταυτισμένο με τα watersports, στα Φίτζι θα έχεις τη δυνατότητα να εξερευνήσεις τη θάλασσα και να βρεις τα όμορφα κοχύλια και διάφορα είδη ψαριών στο βυθό της θάλασσας.\nΠηγή εικόνας: sirenfleet.com\nΣτο άρθρο αυτό λοιπόν ταξιδέψαμε μαζί ως τα νησιά Φίτζι, ένα σύμπλεγμα νησιών του Ειρηνικού στο οποίο πέρα από τροπικές παραλίες, υπάρχουν και φυσικές ομορφιές που αξίζει να δεις. Ελπίζω οι ιδέες που δόθηκαν σε αυτό το άρθρο να είναι αρκετά δελεαστικές και σύντομα να επισκεφτείς τα νησιά Φίτζι. Μην ξεχνάς ότι όντας ένα τροπικό νησί, αξίζει να το επισκεφτείς και το χειμώνα και το καλοκαίρι!\nΦίτζι. Ανακτήθηκε από: https://el.wikipedia.org/wiki/%CE%A6%CE%AF%CF%84%CE%B6%CE%B9\nΠροορισμός Φίτζι. Ανακτήθηκε από: https://www.versustravel.eu/destination.asp?did=108\nΠως να κάνεις ένα φθηνό ταξίδι στα Φίτζι. Ανακτήθηκε από: https://happytraveller.gr/fthino-taxidi-fiji/\nΦίτζι: o τροπικός παράδεισος επί της γης. Ανακτήθηκε από: https://happytraveller.gr/fiji/


Σαμαράς από Λευκό Οίκο: Η Ελλάδα προπύργιο σταθερότητας | Pontos News\n3 Οκτώβριος 2013, 08:33 - Τελευταία Ενημέρωση: 5 Σεπτέμβριος 2014, 20:01\nΓια όλο το φάσμα των οικονομικών προβλημάτων που αντιμετωπίζει η χώρα μας ενημέρωσε ο Αντώνης Σαμαράς τον αντιπρόεδρο των Ηνωμένων Πολιτειών Τζο Μπάιντεν. Ο πρωθυπουργός υπογράμμισε τις θυσίες του ελληνικού λαού αλλά και τα επιτεύγματα της κυβέρνησης, όπως το πρωτογενές πλεόνασμα, τις διαρθρωτικές αλλαγές και την εξυγίανση του τραπεζικού συστήματος.\nΗ συνάντηση στον Λευκό Οίκο διήρκεσε περίπου μία ώρα, ενώ συμμετείχαν και οι αντιπροσωπείες των δύο πλευρών. Ο Αντώνης Σαμαράς συζήτησε με τον κ. Μπάιντεν και τα θέματα της ευρύτερης περιοχής επισημαίνοντας ότι η Ελλάδα είναι πια το σημείο σταθερότητας σε έναν ασταθές περιβάλλον. «Η Ελλάδα είναι προπύργιο σταθερότητας στην ευρύτερη περιοχή», σημείωσε κυβερνητική πηγή και πρόσθεσε ότι «αυτό εισπράξαμε από τις επαφές με τους επιχειρηματίες και τους πολιτικούς και αυτό θέλουμε να ενισχύσουμε».\nΟι δύο άνδρες αναφέρθηκαν και στα θέματα της λαθρομετανάστευσης. Η κυβέρνηση των ΗΠΑ έχει καλέσει μία ομάδα υψηλόβαθμων Ελλήνων αξιωματικών που ασχολούνται με θέματα ελέγχου των συνόρων και της λαθρομετανάστευσης για εκπαίδευση και για εξοπλισμό. Ο κ. Σαμαράς επισήμανε ότι το πρόβλημα έχει πάρει μεγάλες διαστάσεις καθώς οι λαθρομετανάστες είναι περίπου όσοι και οι άνεργοι στην χώρα. Το αντίστοιχο στις ΗΠΑ θα ήταν να έχουν 40 εκατομμύρια λαθρομετανάστες περισσότερους από όσους είναι στην χώρα. Ενημέρωσε δε ότι καλώς ή κακώς η ΕΕ δεν έχει ενιαία φωνή στο συγκεκριμένο θέμα. Παρέδωσε μάλιστα τον κ. Μπάιντεν φάκελο που έχει επιμεληθεί ο αρμόδιος υπουργός Δημοσίας Τάξεως Νίκος Δένδιας.\nΤέλος Σαμαράς και Μπάιντεν αναφέρθηκαν και στο κυπριακό και στην πρωτοβουλία του Νίκου Αναστασιάδης για να ξεπεραστεί το αδιέξοδο στο θέμα της Κύπρου. Όπως έγινε γνωστό, στο πλαίσιο της ενίσχυσης της ελληνικής προσπάθειας στην κατεύθυνση της ανάπτυξης της οικονομίας μέσα στο προσεχές διάστημα αναμένεται να έλθει στην χώρα μας η υπουργός Εμπορίου των Ηνωμένων Πολιτειών μαζί με ομάδα επιχειρηματιών που θέλουν να επενδύσουν στην χώρα μας.


Γκόιαν: «Κυνηγάω τίτλους και διακρίσεις» - Onsports.gr\nOnsports Team\t23 Ιουλίου 2013, 19:25\nΓκόιαν: «Κυνηγάω τίτλους και διακρίσεις»\nΔιακρίσεις, τίτλους και ευρωπαϊκά παιχνίδια επιθυμεί να έχει από την θητεία του στον Αστέρα ο Ντόριν Γκόιαν.\nΑναλυτικά όσα είπε ο Ντόριν Γκόιαν στη συνέντευξη που παραχώρησε στο arcadia-sports:\nΕίναι μια πρόκληση για την καριέρα του και με ποια κριτήρια αποφάσισε να έρθει στην Ελλάδα; «Είναι μια πρόκληση για μένα. Ο Αστέρας είναι μια καλή ομάδα, σε καλό πρωτάθλημα και τερμάτισε στην τρίτη θέση της βαθμολογίας, μια θέση που είναι πολύ καλή. Ο Αστέρας είναι μια ομάδα που συμμετέχει ξανά στο Europa League. Γενικότερα η Ελλάδα είναι μια πρόκληση, γιατί η εθνική σας ομάδα συμμετέχει σε Παγκόσμιο και σε Ευρωπαϊκό κύπελλο. Ο Αστέρας είναι μια ομάδα που έχει φιλοδοξίες, που θέλει να φτάσει μπροστά και μου δίνει και μένα αυτή την προοπτική».\nΜε ποιο τρόπο σε έπεισαν οι άνθρωποι του Αστέρα; «Οι άνθρωποι του Αστέρα μου τηλεφώνησαν πολλές φορές και αυτό μου έδειξε ότι με ήθελαν πάρα πολύ. Ρώτησα για τον Αστέρα και άκουσα μόνο καλά λόγια για την οργάνωση της ομάδας. Μου άρεσαν οι δεσμεύσεις που έκαναν απέναντι μου και αυτό με έκανε να πω το ναι».\nΠως προέκυψε το προσωνύμιο Υπουργός Άμυνας; «Το προσωνύμιο που μου έχουν δώσει ήταν πριν από μερικά χρόνια, όταν ήμουν νέος τότε. Εγώ έχω έρθει με όλη την σκέψη, όλη μου την καρδιά να παίξω όσο καλύτερα γίνεται και με όλες μου τις δυνάμεις να βοηθήσω την ομάδα».\nΈχεις παίξει σε ομίλους Τσάμπιονς Λιγκ. Πιστεύεις ότι κάποια στιγμή μπορεί να πετύχεις κάτι αντίστοιχο με τον Αστέρα; «Ήρθα εδώ γιατί σε όλη μου την ποδοσφαιρική καριέρα κυνηγούσα τίτλους, διακρίσεις, αυτό που πρέπει κάθε ποδοσφαιριστής να βλέπει σε πρώτη φάση. Βέβαια να παίζω κάθε φορά καλύτερα, σαν προσωπική διάκριση και να βελτιώνομαι σαν ποδοσφαιριστής».\nΠοια ονόματα Ρουμάνων ήξερες πριν έρθεις στον Αστέρα; «Γνωρίζω παίκτες που έπαιξαν στην Ελλάδα, όπως τον Σαμαρτεάν του Π.Α.Ο., τον Λαζάρ του ΠΑΟΚ, τον Μάρα του Ηρακλή και πιο παλιά τον Λούπου που έπαιξε στον Π.Α.Ο».\nΠοιο είναι το μεγαλύτερο πλεονέκτημα και ποιο το μεγαλύτερο μειονέκτημα σου; «Θα με κρίνουν οι άλλοι άνθρωποι και να δουν τα πλεονεκτήματα μου ή τα ελαττώματά που μπορεί να έχω. Εγώ είμαι εδώ για να δουλέψω και να βελτιώσω όλα τα στοιχεία που χρειάζονται βελτίωση».\nΟι πρώτες σου εντυπώσεις από την Τρίπολη; «Η Τρίπολη είναι μια μικρή πόλη, είναι ήρεμη, ήσυχη. Θεωρώ ότι για έναν ποδοσφαιριστή αυτό είναι πολύ καλό. Πιστεύω για μένα και την οικογένεια μου, θα είναι ένα καλό μέρος».\nΜια υπόσχεση για τους οπαδούς του Αστέρα: «Στον κόσμο του Αστέρα υπόσχομαι να προσπαθώ να δίνω τον καλύτερο εαυτό μου, ενώ σαν ομάδα να τα πηγαίνουμε όλο και καλύτερα και στο τέλος του πρωταθλήματος να έχουμε μια καλή θέση στη βαθμολογία και έξοδο στην Ευρώπη».\n3 λεπτά πριν Άρης: Ερωτηματικό ο Ματέο Γκαρσία\n4 λεπτά πριν Βόλεϊ Γυναικών: Φιλική νίκη επί του Παναθηναϊκού για τον ΠΑΟΚ Morris (photos)\n18 λεπτά πριν ΑΕΚ: Επιστολή παλαιμάχων στον Πατούλη για την καθυστέρηση εργασιών στο γήπεδο\n33 λεπτά πριν Πάει για τελικό η Μαρία Σάκκαρη: Η ώρα και το κανάλι της μάχης με τη Σβιόντεκ